text:
Sra. Lisette Gomes, di Fundacion Lisette Gomes, ta splica ariba e diferente factornan cu ta haci cu famianan no kier haci denuncia den casonan di abuso sexual di un menor. E ta splica.
E fundacion ta haya diferente melding, y nan ta yuda proteha, nan e e steun y hasta ta pusha e mayornan cu no kier entrega keho. Nan ta yega un KZP, un recherche ta puntra si ta berdad. Esey ta kibra moral tambe di e denunciante. Mayoria biaha un mucha no ta gaña. Sra. Gomes mes ta hopi cauteloso cu casonan, depende e edad. Tin casonan hopi delicado, bou di 13 aña, tin casonan te cu 16 aña, unda tin biaha tin duda. A yega di haya casonan caminda cu e mucha a gaña pa X- motibo, cual ta pone cu mester ta cauteloso.
Un factor cu ta hunga un rol aki na Aruba, ta e factor di berguensa, ken haya sa kico a pasa. Pero na final ta e mucha mester yuda, pa e sobrepasa e trauma aki, pa e ta un persona bon den e comunidad, pa e por funciona. No ta paso el a pasa cu tal famia, e no ta problema di e fundacion. E ta problema di e fundacion, si e mucha desvia di e caminda, e mucha ta drenta e mundo di droga of prostitucion. E ta bira na final un problema di nos tur. Manera e dicho ta bisa: “Ta tuma un comunidad pa lanta un mucha”. Esaki mester bin bek. Awendia no ta asina mas. Bisiñanan no ta worry cu otro, e amor pa e prohimo no t’ey mas y esey ta loke mester trece bek den e comunidad.
Mas aleu, Sra. Gomes a bisa di a tuma nota di loke Fundacion Respetami ta haciendo, di bay scolnan. Pero esaki mester bira algo constant y no ariba peticion. Gobierno mester actua, e ta den nan man pa cu esaki. Si nan no por cambia e pensamento di un hues, pa falta di prueba, awel dunanan e prueba. Si no tin ekiponan pa interoga na e momento ey, personal pa interoga na e momento ey, cosnan ta bay perdi. Mester ta ekipa tur caminda posibel, un dokter tin aworaki ta haci investigacion ariba e muchanan, cu un lista di espera. Esey no ta posibel, e no ta acceptabel. Un mucha cu bisa cu el a wordo abusa, e tin tur e pruebanan na su curpa, tur e DNA, pero si e no wordo samina e ora ey, tur esey ta bay perdi.
Aruba ta bin cu yen di leynan, ta trata yen di cosnan, pero cada biaha tin un storia. Aworaki no tin mas smoesjes, ya cu supuestamente nos tin un parlamento, cu lo bay focus ariba e ser humano. Lo bay dunanan e confiansa, e beneficio di duda y e fundacion lo acerca nan y Sra. Gomes ta spera di curason cu nan tambe tin nan curason na e luga corecto.
Por ultimo, Sra. Gomes a pidi e mayornan pa no stop di papia cu nan yiunan, no cansa di papia.


c: text/html

text:
E TOREN DI VIGILANCIA (EDICION DI ESTUDIO) March 2014
E edicion aki ta yuda nos mira con nos por keda cu un spirito di sacrificio propio y un punto di bista positivo di nos mes. Con nos por cuida nos rumannan y nos famianan di edad avansa?
Con Nos Por Yega na Curason di Miembronan di Famia Cu No Ta Testigo?
Kico nos por siña for di e manera cu Hesus a trata su famianan? Con nos por comparti nos creencianan cu nos famianan cu tin un otro religion of cu no ta kere mes den Dios?
Con Nos Por Keda cu un Spirito di Sacrificio Propio?
Nos tin un enemigo sutil cu por debilita nos determinacion pa desplega un spirito di sacrificio propio. E articulo aki lo yuda nos identifica e enemigo ey y mustra nos con nos por uza Bijbel pa lucha contra dje.
Con Nos Por Keda cu un Punto di Bista Positivo di Nos Mes?
Dicon hopi hende ta lucha cu sintimentonan negativo? E articulo aki lo yuda nos mira con nos por uza Bijbel pa yuda nos keda cu un punto di bista positivo di nos mes.
Adoracion Como Famia—Con Boso Por Hacie Mas Placentero?
E articulo aki ta mustra kico algun famia na diferente parti di mundo ta haci durante nan estudio di famia. Kisas bo por haya algun idea.
Mustra Honor na Nos Rumannan di Edad
E articulo aki ta splica con Dios ta mira hende di edad avansa. Ki responsabilidad yiunan adulto tin pa cu nan mayornan di edad? Con congregacion por honra rumannan di edad?
Laga Nos Cuida Nos Rumannan di Edad
Mayornan di edad avansa por reuni cu nan yiunan pa papia tocante nan necesidadnan y e posibel decisionnan cu nan lo tuma encuanto cuido di e mayornan prome cu e “dianan malo” presenta. Con nan lo por trata cu algun di e desafionan?
Loke Bo Ta Bisa Ta “Si y na Mes Momento No”?
Cristiannan berdadero mester cumpli cu nan palabra y loke nan bisa nunca mester ta “si” y na mes momento “no.” Awor, kico si nos tin cu cancela un afspraak? Laga nos siña di apostel Pablo su ehempel.

robotstxt: allowed

filter: keep


text:
BIJBEL TA CAMBIA BIDA DI HENDE
Mi Tabata Stima Baseball Mas cu Tur Cos!
NACI NA AÑA: 1928
PAIS NATAL: COSTA RICA
SU PASADO: OBSESIONA CU DEPORTE PROFESIONAL Y CU GAMBLEMENTO
MI PASADO:
Mi a lanta na Puerto Limón, un haf cu ta keda na e costa oost di Costa Rica. Mi mayornan tabatin ocho yiu, y ami ta esun di shete. Mi tata a fayece ora mi tabatin ocho aña. Despues di esey, mi mama a lanta nos su so.
Baseball semper tabata parti di mi bida. For di tempo mi tabata mucha, mi tabata gusta e deporte ey. Como teenager, mi a join un team amateur di baseball. Tempo mi tabatin 20 y pico aña, un agente a puntra mi si mi kier a hunga baseball pa un team profesional na Nicaragua. Pero, como cu e tempo ey mi mama su salud no tabata bon y ami tabata cuid’e, mi no kier a bay biba na Nicaragua. Pues mi a nenga e oferta ey. Mas despues, un otro agente a invita mi pa [bin] hunga den e seleccion di baseball di Costa Rica cu tabata consisti di hungadonan amateur. E biaha aki si mi a acepta e oferta. Mi tabata parti di e seleccion nacional di 1949 te 1952, y mi a hunga varios wega na Cuba, Mexico y Nicaragua. Mi tabata infielder, y mi tabata hunga bon. Mi a yega di hunga 17 wega consecutivo sin haci ni un eror. Anto mi tabata gusta tende con e hendenan tabata grita mi nomber.
Lamentablemente, mi tabata hiba un bida inmoral. Aunke cu mi tabatin solamente un enamorada, semper mi tabatin otro mucha muher. Mi tabata bebe hopi tambe. Un dia mi tabata asina burachi cu ora mi a lanta su manece, mi no por a corda con mi a yega cas. Tambe mi tabata bet riba wega di domino y cumpra catochi y briyechi.
Mientras mi tabata hiba mi bida inmoral, mi mama a bira un testigo di Jehova. El a purba di yuda mi haya interes den loke e tabata kere, pero na prome instante, e no a logra pasobra mi tabata ocupa cu baseball. Si durante ora di come mi tabata riba veld ta train, mi no tabata haya hamber. Mi tabata concentra riba e wega so. Mi tabata stima baseball mas cu tur cos.
Sinembargo, ora mi tabatin 29 aña, mi a purba di catch un bala durante un wega y a sufri un lesion grave. Despues cu mi a recupera, mi a stop di hunga baseball profesional. Pero, mi a keda envolvi cu baseball y tabata train hungadonan di un team amateur banda di mi cas.
BIJBEL A CAMBIA MI BIDA
Na 1957, mi a acepta un invitacion pa bay un congreso di testigonan di Jehova den un stadion caminda antes mi tabata hunga baseball. Ora mi tabata sinta den e auditorio, mi a mira e diferencia entre e conducta respetuoso di e Testigonan y e hendenan cu tabata haci bochincha ora tabatin wega di baseball. Loke mi a mira na e congreso ey a motiva mi pa tuma un curso di Bijbel cerca e Testigonan y pa asisti na nan reunionnan.
Hopi di e siñansanan di Bijbel cu mi a siña a impresiona mi. Por ehempel, Hesus a profetisa cu den e ultimo dianan, su discipelnan lo predica e bon noticia di e Reino rond mundo. (Mateo 24:14) Tambe mi a siña cu cristiannan berdadero no ta predica pa gana placa. Hesus a bisa: “Boso a ricibi pornada, duna pornada.”—Mateo 10:8.
Durante mi curso di Bijbel, mi tabata compara loke Bijbel ta bisa cu loke mi tabata mira den e testigonan di Jehova. Mi tabata admira nan esfuerso incansabel pa plama e bon noticia di e Reino di Dios rond mundo. Mi a mira den nan e spirito generoso cu Hesus a manda cristiannan demostra. Pues ora mi a lesa Marco 10:21 y mira Hesus su invitacion pa “Bin sigui mi”, mi kier a bira un Testigo.
Sinembargo, a tuma mi un poco tempo pa mi dal pasonan mas decisivo. Por ehempel, pa hopi aña mi tabata cumpra mi number di “suerte” tur siman den e loteria nacional. Pero, mi a siña den Bijbel cu Dios ta condena sirbidornan di e dios di “Fortuna”, of Suerte, y tambe hende golos. (Isaias 65:11; Colosensenan 3:5) Pesey mi a dicidi di stop di gamble. E prome diadomingo despues cu mi a stop di cumpra catochi, mi number di “suerte” a sali. Hende tabata haci bofon di mi pasobra mi no a hunga number e siman ey, y nan tabata pone hopi presion riba mi pa mi bolbe hunga. Pero mi no a haci esey. Nunca mas mi a gamble.
E mesun dia cu mi a batisa na un congreso di testigonan di Jehova mi “personalidad nobo” como un cristian a ser poni na prueba. (Efesionan 4:24) E anochi ey, ora mi a regresa na e hotel caminda mi tabata keda, mi a haya mi ex enamorada para pafo di mi camber ta warda mi. El a bisa mi: “Ban mira Sammy, laga nos pasa un rato contento!” Pero di biaha mi a contest’e: “No!” Mi a cord’e cu awor mi ta biba segun e normanan moral di Bijbel. (1 Corintionan 6:18) Sorprendi el a bisa: “Kico?” Despues el a haci manera loke Bijbel ta bisa tocante inmoralidad sexual tabata algo insignificante y a insisti pa nos bolbe cuminsa cu nos relacion. Pero, mi a djis drenta den mi camber y a lock e porta. Awe, mi ta contento cu mi por bisa cu desde cu mi a bira un Testigo na 1958, mi a tene mi mes fielmente na e cambionan cu mi a haci den mi bida.
E BENEFICIONAN
Mi ta sinti comosifuera mi por skirbi un buki di tur e beneficionan cu mi a haya debi cu mi a sigui e guia di Bijbel. Algun beneficio cu mi tin aworaki ta un bida yen di proposito, berdadero felicidad y hopi amigo berdadero.
Ainda mi ta gusta baseball, pero mi a ahusta mi punto di bista. Mi a haya prestigio y placa cu baseball, pero e cosnan ey no a dura. Sinembargo, mi relacion cu Dios y e hermandad cu mi ta forma parti di dje ta keda pa semper. Bijbel ta bisa: “Mundo ta pasa bay y tambe su deseonan, ma esun cu ta haci e boluntad di Dios ta keda pa semper.” (1 Juan 2:17) Awor mi ta stima Jehova Dios y su pueblo mas cu tur cos!


text:
Relato di bishita di autor na scol
Gino Vrolijk na Cayena Kleuterschool.
Cayena Kleuterschool a yama Gino un bonbini caluroso y cu un scol bunita decora. Contando su buki cu el a skirbi pa e festival, ‘Na caminda pa e fiesta grandi’ Gino a deleita e chikitin di Cayena Kleuterschool. Cu weganan di su buki e tabata entretene e muchanan y laga nan participa gosando di e momento. Na dado momento tur nan timides a kita y nan a hasta balia cu hopi smaak.
Anna Woltz, autora Hulandes na Scol Pastoor Kraanwinkel
Ta Anna su prome biaha na Aruba y el a keda encanta cu nos isla y ta dispuesto na bolbe. Su presentacionnan na scol tabata diferente na cada scol y el a ripara cu e muchanan di 6de klas tabata participa miho cu esnan di 4de. El a ripara cu tabata cuestion di idioma y pesey e tabata purba di papia mas trankil y traduci e palabranan dificil na Papiamento. E maestronan tabata traduci esaki p’e.
Dunando un bunita presentacion di su bukinan y un chispa divertido, cu su pechi di koki, demostrando e muchanan di e scol con el a bira un escritora for di un edad hopi jong y con el a logra esaki.
El a puntra e alumnonan kico bo mester haci pa skirbi un buki y nan tabata sa precies kico nan lo cuminsa cu’ne pa logra esaki. Fantastico!
Liliana Braamskamp- Erasmus, escritora di Aruba y un tremendo contado di cuenta.
Cu un ‘traba-lenga’ hopi original Liliana a entretene e alumnonan di Scol Preparatorio di Kudawecha, di un manera fantastico. Ta pone e muchanan hari pa baster cu chansanan ora di traha un cuenta caminda nan tin di caba e palabranan cu ‘chi’. Hopi pret pa mira cuanto atencion e alumnonan ta pone pa nan no comete error.
Tambe ta pone nan rap, pa despues laganan mes pensa y inventa nan propio storia di un manera original. Den un solo palabra: ‘Fantastico’.
Fred Diks presenteert zijn boeken te Colegio Conrado Coronel.
De leerlingen van Colegio Conrado Coronel waren rustig en luisterden zeer aandachtig naar Fred. Ze reageerden op een zeer volwassen manier op alle vragen die Fred aan hen stelde.
Met een leuk gespeelde verlegenheid, van meneer Stanco werd hij door Fred naar voren geroepen om uitleg te geven van wat een uitgeverij voor de schrijver betekent.
Het klaslokaal was leuk versierd, met boeken van Koen Kampioen en ook het logo en flyers van het Kinderboekenweek. Een mooie presentatie op Colegio Conrado Coronel.
Munye Oduber-Winklaar cu un bunita presentacion na Prinses Amalia school
Prinses Amalia school a prepara bunita pa ricibi nos autora Munye Oduber. Scol a wordo dorna bunita y na cada skina e tabatin mesanan cu weganan y obhetonan di deporte.
Cu hopi disciplina y autoridad Munye a lesa cuentanan y dunando e alumnonan oportunidad pa por a splica locual nan a comprende di e storia. Un berdadero juffrouw di scol.
Kathleen Thielman, contado di cuenta di Bonaire na e actividad di Merdia.
Cu boca habri e muchanan a keda ta scucha e cuenta di Kathleen, di comienso di su presentacion te na final. Increibel con Kathleen ta duna bida na e personahenan di su storia, haciendo di e cuenta uno cu bo ta sintibo cu bo ta bibando e storia realmente.
Un sala cu basta mucha a presencia e actividad aki di 3 pa 4 or di atardi.


text:
KRALENDIJK -- Djaluna promé di yanüari Diputado Edsel Cecilia entregá un makutu di fruta, ku lo ta siguí despues pa un plakat, na Juliana Leoneta. E akto aki a tuma lugá na Kas di Kuido di Mariadal, na unda Juliana ta kedando pa algun tempu kaba.
E ta relashoná ku e esfuersonan ku Juliana Leoneta a hasi durante alrededor di ocho aña pa mantené e tradishon di maskarada bibu na Boneiru.
Manera ta tradishon, djaluna último maskarada a subi kaya. E bia aki Fundashon Nawati a bini ku un grupo nobo. Despues di e bishita di kustumber na kas di gezaghebber, e grupo di maskarada a sigui pa Kas di Kuido pa un bishita ku ta hasi tur aña na grandinan.
E aña aki tabata spesial, komo ku a para ketu pa dediká atenshon na un habitante di Kas di Kuido ku a nifiká pa eksistensia di maskarada den pasado. Ta trata di Juliana Leoneta-Silberie, un persona ku masoménos 30 aña pasá asina tabata organisadó di e úniko grupo di maskarada.
Bòi Antoin, den su kalidat di presidente di Fundashon Históriko Kultural Boneriano (FuHiKuBo), a konta kon na sierto momentu Chitu Martijn, ku tabata embolbí den organisamentu di maskarada di Nort di Saliña, a aserká Juliana ku e petishon pa sigui organisá e selebrashon anual di maskarada.
Juliana: "Mi no tabata sa nada di maskarada. Ta na Kòrsou mi a biba mas tantu. Pero mi por organisá sí. Asina mi a bira lider di maskarada. Maskarada tabata bisti na mi kas. Nos tabatin aktividat fuera di temporada di maskarada tambe, eligiendo mama i tata di maskarada tur aña riba dianan di mama i tata.
Timoteo Silberie, hefe di SKAL, a elogiá e esfuersonan ku Juliana Leoneta a hasi pa yuda tene maskarada bibu durante algun aña. Tambe Silberie a asentuá e importansia di selebrashon di maskarada komo parti di e kalendario kultural di Boneiru.
Diputado Cecilia tambe e aploudí e trabounan ku Juliana Leoneta a hasi pa maskarada. Juliana mes tambe a papia i tabata notablemente emoshoná pa e atenshon ku el a risibí.


text:
Un dushi rato tabata loke e participantenan a pasa durante e workshop di reciclahe di Comprondiendo Bida. Den un ambiente relaha nan a traha cadena, renchi orea, armband y decora bela.
Hopi hende den comunidad a lo largo di tempo a sinja conoce Comprondiendo Bida como un projecto cu ta contribui na un miho bida y comunidad. Pesey e tipo di actividad asina ta juda nos haja mas trankilidad, creatividad y alegria den nos bida. Tur esaki ta elementonan cu e participante a encontra den e workshop. Banda di esaki sigur e lo contribui tambe na ‘reduci’ gastonan ora bo mes por traha bo asesorio of traha bo mes regalo ora di un fiesta. E workshopnan ta sigi diabierna atardi y diasabra merdia na Certified, den e gang pariba di Huchada.
- Diabierna, juni 17, 5.30 – 6.30 or atardi: workshops Candle Decoration y Traha Karchi: mucha y hende grandi: AWG. 10, tur material inclui.
- Diasabra, juni 18, 2.00 – 3.00 or atardi: workshop Traha Karchi: mucha y hende grandi: AWG. 10, tur material inclui.
- Diasabra, juni 18, 3.00 – 4.00 or atardi: workshop Traha cadena, armband y renchi orea: mucha y hende grandi: AWG. 25 , tur material inclui.
Pa mas informacion por jama Ingrid Werleman, tel. 741 3300. Adhunto por haja un impreshon di e prome workshopnan.


text:
Siman pasa partido POR a sinta cu SVb caminda a hiba conversacionnan den cual a concentra hopi rib’e aspecto di pensioen. Segun lider di e partido Otmar Oduber esaki ta algo cu su colega Andin Bikker a trece dilanti na diferente ocasion den Parlamento.
POR ta para pa flexibilidad di edad di pensioen, teniendo na cuenta circunstancianan di trabou diferente di e ciudadanonan, como tambe e bienestar di e fondo.
Na e momentonan aki e suma cu cada ciudadano lo por cobra como pensioen di behez ta rond di mas o menos 1100 florin, plus 100 florin di reparatie toeslag, cu ta suma na mas o menos 1200 florin y rond di 1850 florin pa un pareha.
Sinembargo, e averahe di e totalidad di personanan cu ta cobrando un Algemene Ouderdomsverzekering (AOV), na 2016, tabata rond di 600 florin. Esaki kiermen cu a pesar cu ta papia di un pensioen di 1200 florin, e averahe entre esnan cobrando pensioen den nos comunidad ta di 600 florin, cual ta mitad di e suma, sr. Oduber a enfatisa.
Esaki ta un gran preocupacion y mester dune atencion, pasobra segun cifranan suministra pa SVb ta mustra cu 80 porciento di esnan cu pension ta depende solamente riba un pensioen di behez (AOV). Cu e cifranan aki conoci, ta mas cu claro cu e calidad di bida di nos pensionadonan ta den peliger.
Esaki kiermen cu nos pensionadonan no ta alcansa di tin un bida digno bou di e situacionnan cu nos tin actualmente.
Ademas di esey, a mira cu pa motibo di cu kier salvaguardia e fondo di pension, decisionnan a wordo tuma pa pusha esaki te na 65 aña den fase. A pesar di esaki, POR ta bisa cu mester por distingi den e calidad di bida cu un persona tabatin te na momento cu e yega na su edad di pensioen.
“Nos sa cu na Aruba cu e clima cu nos ta biba den dj’e y tambe e tipo di trabou cu nos hendenan ta eherce, hopi biaha ta hacie hopi dificil pa un hende yega na un situacion sano te na e edad di 65. P’esey como partido nos a bisa cu nos si lo bin cu un oferta pa comunidad caminda lo tin e flexibilidad pa hende scoge si nan ta bay prome cu e edad di pensioen aki”, Oduber ta duna di conoce.
“Cu e informacion ricibi, Partido POR lo bay presenta proximamente su puntonan di atencion y accion rib’e tema di pensioen. Contrario na e pensamento di Gobierno y algun miembronan di Parlamtento cu no kier ni trata e posibilidad pa un alternativa pa loke ta edad di pensioen, POR ta para pa e calidad di bida di e ciudadano na prome luga y pues mester explora e posibilidadnan cu tin”, sr. Oduber a termina bisando.


text:
WILLEMSTAD-Despues ku nos di Ultimo Noticia a publiká e artíkulo ku Michael Romer, Hefe di VDC tabata tin un relashon amoroso ku e kasá di e èks-parlamentario Alex Rosaria (Elvira Rosaria). Asina ta ku tin un rumor ta sirkulando ku e Michael a menasá Elvira ku arma di kandela ku intenshon pa mata esaki. Despues ku nos a publiká esaki e wega di sirko a kuminsá. Elvira a disidí di no firma ningun denunsia pero OM a disidí di sigui ku e investigashon nan mes. Elvira su abogado a manda un karta masha bunita na tur Medio di Komunikashon pa asina splika ku Elvira no a wòrdu menasá anto nunka e no a hui bai for di Kòrsou.
Wèl wèl, awe mainta a presentá un deskonosí na nos ofisina huntu ku ènvelòp. Den e ènvelòp aki tabata tin un karta ku lo siguiente skibí:
Manera VDC su Hoofd van Dienst ta bou di investigashon, tin mas hefe ku tambe a menasa nan partner ku morto. Despues ku nan a bini bek supuestamente for di un biahe, ora nan a yega Kòrsou, nan a bati nan partner malamente te ku e partner a hasi denunsia na polis. E denunsia plus e doktersverklaring a wòrdu kibrá i bentá afó paso ta trata di un èks-polis ku aworakí ta direktor di duana.
***Na polis tin hopi kos ku e la hasi for di òrdu, entre otro malversá sèn ku su aktonan di “one man show”, kosnan ku no mester ta wòrdu kumpra pa supuestamente trabou i e la faboresé otronan ku ta kuné den kuerpo polisial. Hopi a pèrdè nan trabou dor di laga otro koleganan biba pa kontrolá otro. Mi mes ta un ku a pèrdè trabou i ku mi èks-kompañeronan ta bisa mi ta kiko a pasa.
Pero aworakí mi di mi no ta keda kuné mas. Mama di su yu a hasi denunsia ku doktersverklaring. Menasanan a keda mas i mi por bisa, pero esaki ta sufisiente pa hasi investigashon.***
Wel, hopi ta esnan ku a ataka nos medio di komunikashon. Pero awor esnan ku ta siegu por mira awor ta dikon nos a start e publikashon i ta na unda nos ke yega. E HENDE NAKI TA PA PROTEHA NOS!!!! No pa sinta basilá riba sèn di pueblo SUA!!!


text:
Mijn favoriete Arubaanse & Curaçaose gerechten
Directora di biblioteca sra. Astrid Britten, tabata presente na e presentacion oficial di e buki nobo ‘Mijn favoriete Arubaanse & Curaçaose gerechten’ diaranson anochi. Esaki a tuma lugar den Cooking studio di Superfood Plaza. James Ocalia ta autor di e buki aki y coordinador di e proyecto. James cu a siña cushina di su mama y su wela ta trece su produccion cu entusiasmo.
James ta conta cu amor di su cultura, su famia, cushinamento y cierto parti di e historia di e islanan. Banda di esaki James a percura pa bunita ilustracion pa medio di potret, hunto cu e lay-out design esaki a resulta den un publicacion masha colorido, rico y atractivo. E ta skirbi di un manera simpel y accesibel pa un y tur, kokinan di tur edad. Pa local y turista y turesnan interesa den cushina crioyo. Sra. Britten a ricibi un ehemplar pa e colleccion nacional. Esaki ta un publicacion di Ocalia books, February 2016, ISBN 9789082438802 mas informacion via FB
*****
Het kookboek mijn favoriete Arubaanse en Curaçaose gerechten is een uitnodiging voor een culinaire en culturele ervaring. Geschreven door de Arubaanse auteur die in Nederland heeft gewoond tijdens zijn studie en nu terug is op Aruba. Dit boek bevat veel foto’s en verhalen en gedichten over zijn beleving van de Arubaanse en Curaçaose gastronomie.


text:
ORANJESTAD - Durante un tayer cu a tuma luga recientemente, Banco Central di Aruba (BCA) a presenta e resultadonan preliminario di e encuesta den contexto di “ Isla Innovativo” pa diferente stakeholder. E obhetivo principal di e encuesta tabata pa haya un bista mas claro riba e estado di innovacion den nos economia y pa conseha riba maneho pa asina stimula tranformacion digital y un crecemento inclusivo.
Basa riba mas cu 150 contesta di ehecutivo y entrepreneurnan den diferente areanan, e resultadonan ta indica cu innovacion y transformacion digital ta sumamente importante pa e desaroyo y prosperidad di nos isla.
E perspectiva economico ta cautelosamente optimista, cu 52% di e encuestadonan anticipando un crecemento economico den e proximo 12 luna. Sinembargo, 25% di e encuestadonan ta di opinion cu e actividadnan economico lo keda tranca. Companianan ta indica cu tin cierto factornan cu ta afecta comercio na Aruba. Esaki ta inclui administracion gubernamental, gastonan di negoshi y financiamento, y regulacionnan fiscal y laboral.
Mas cu 80% di e respondentenan ta mira e administracion gubernamental como e reto mas grandi, y e mesun cantidad ta haya cu e haltura di belasting ta limita nan inversionnan. Menos di 20% ta experencia e maneho di finansa publico y e proceduranan duanero relaciona cu importacion y exportacion di bienes como eficiente. Solamente 3 den cada 10 compania ta mira acceso na capital y cuminsando un negoshi como facil. Asina por conclui cu mayoria di nos empresanan na Aruba ta enfrenta retonan financiero ora nan purba mehora nan eficiencia y expande nan negoshi.
Durante e tayer di innovacion, e reto y cambionan necesario pa mehora innovacion social tabata e topiconan mas debati. Fuera di tecnologia, a enfoca riba e necesidad pa confiansa, transparencia y persistencia pa asina transforma Aruba su economia na un manera sostenibel y inclusivo. BCA ta gradici tur participante pa nan contribucion valioso. Na comienso di otro aña, lo bay organisa mas tayer di innovacion pa diferente stakeholdernan y a base di e contribucionnan ricibi, lo crea un vision pa cu futuro innovacion, con por logra esaki.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).
ORANJESTAD - Riba 9 di januari a parti e tremendo premio di 105.000 florin na Hendrikus R. cu e la gana dialuna dia 8 di januari, 2018. E la cumpra e numbernan 1212 cu All Symbols y asina el a gana. Hendrikus a cumpra e numbernan di suerte na Yu Xia Food Center.


text:
Dialuna den oranan di atardi Prome Minister Mike Eman tabata den bario di Angochi pa dos evento. E prome tabata e groundbreaking di e mini-cancha deportivo y inauguracion oficial di dos verkeersplateau cu a wordo construi recientemente. “Mi ta hopi contento. Un palabra di gradicimento na DOW p’e hecho cu e
Day: July 12, 2017
Awe a tuma lugar entiero di agente policial Tino Ruiz
Den un atmosfera di fin di aña, The Ritz-Carlton, Aruba a celebra nan evento ‘Winter Wonderland’
Programa special den vakantie grandi: Biblioteca San Nicolas ta habri
Biblioteca San Nicolas a muda temporalmente pa un otro espacio y ta habri dialuna awor. Motibo di esaki ta cu tin trabounan di renobacion ta tumando lugar rib’e edificio di Biblioteca. P’e proximo lunanan Biblioteca ta situa den edificio di ex–SINFA na Zeppenveldtstraat # 10. Aki e publico di Pos Chikito, Savaneta
Prome Minister Eman a cumpli cu deseo di habitantenan di Angochi – Dos verkeersplateau a wordo construi na Angochi pa baha velocidad di auto
Dialuna den oranan di atardi Prome Minister Mike Eman tabata den bario di Angochi pa dos evento. E prome tabata e groundbreaking di e mini-cancha deportivo y inauguracion oficial di dos verkeersplateau cu a wordo construi recientemente. “Mi ta hopi contento. Un palabra di gradicimento na DOW p’e hecho cu e
Di acuerdp cu Partido MEP: Otmar a perde tur credibilidad
Concierto Dominical Donny Laclé cu un variacion unico di musica alegre
Diadomingo, dia 2 di juli 2017, Fundacion pa Talento Musical “Donny Laclé” a presenta un biaha mas su Concierto Dominical den “Café Musical” di Biblioteca Nacional na Playa. E concierto a cuminsa cu presentacion di Anuar Muyale. Anuar ta toca trompet y tuba, pero diadomingo el a toca riba un ocarina. Un


text:
Diasabra ultimo Refineria di Aruba N.V. (RdA) a organiza un evento dedica specialmente n’e baluartenan di refinacion di petroleo na Aruba. E lista di invitado tabata consisti di ex-trahadornan di Lago Oil & Transport Company, Coastal Aruba Refinery, Valero Aruba Refinery y tambe nan respectivo companianan di Marketing & Supply.
E mainta tabata yena cu emocion ora cu coleganan a reuni na un lugar special—cu ta den parkinglot di ex Esso-Club (Nanki) den ora nan di mainta, p’asina rebiba y comparti algun memoria y anectodonan trahando pa decadenan den refineria.
E team di RdA y Fuels Marketing & Supply Aruba N.V. (FMSA) tambe tabatey presente p’asina por a sera conoci mas di cerca cu esnan cu a percura pa mantene operacional un di e pilarnan economico vital di nos isla.
Ta importante pa menciona, cu varios di e miembronan di e equipo di RdA y FMSA no ta cara nan desconoci den e mundo petrolero y tabata un placer pa encontra cu nan ex-coleganan.
Pa yama bon-bini a cuminsa cu bebida y snack sigui pa un discurso, despues e invitadonan tabata tin e oportunidad pa combersa cu tur esnan presente.
A sigui un brunch fenomenal y a finalisa e programa di dia cu un discurso duna pa sr. Alvin Koolman, Managing Director y CEO di Refineria di Aruba N.V. kende a elabora un tiki riba e compania y plannan pa futuro.
Sr. Koolman a brinda na mes momento e oportunidad p’esnan presente haci pregunta riba e structura nobo di Refineria di Aruba y a elabora mas detaya di e trayecto di negociacion cu a culmina na re-apertura di nos refineria.
Awe 93 aña despues Aruba por disfruta di un fundeshi solido di experiencia danki n’esnan cu a crea esaki. Ta importante pa reconoce nos hende nan cu a traha cu dedicacion pa hiba pais Aruba dilanti.
Durante e evento tabatin fotografo y camarografo presente pa documenta cada momento special pa RdA. Hopi tabata e comentarionan positivo.
“Danki pa organiza un evento asina unico aki pa nos”, sr. Ramon Buckley a comenta ora cu a entreviste riba su experiencia den refineria na Aruba y den exterior.
“Mi ta recomenda tur hoben cu ta interesa pa traha na Refineria pa aplica, paso ami mes tin recuerdo involvidabel na refineria, ta loke sr. Adolf “Dufi” Kock a comenta durante su entrevista.
RdA tin intencion pa organiza mas di e tipo di eventonan aki pa brinda e espacio pa tur experto den mundo petrolero por intercambia experiencia y ideanan den un ambiente ameno manera tabata e caso diasabra ultimo.
Gobierno di Aruba a funda Refineria di Aruba N.V. riba 1 di october 2016. RdA tin e concesion di e terenonan, ta doño di e facilidadnan, ta supervisa e huurdo, Citgo Aruba Refinery pa cumplimento di e diferente acuerdonan firma.
Fuels Marketing & Supply Aruba N.V. for di 1 di october 2016 ta resorta bou di Refineria di Aruba N.V.


text:
Local News
Direktiva di fundashon Ride for the Roses ta konfirm√° ku awe tardi a roba nan di plaka pertenesiendo na e registrashon pa partisipashon pa e aktividatnan di djadumingu 21 di yan√ľari pa Ride, Walk, ...
Resientemente e orkesta Streanan di Oro di SGR-Groep i Fundashon Verriet a otorg√° nan kal√®nder di a√Īa 2018 na Minister Marilyn Alcal√°-Wall√©. Tambe nan a duna un bunita presentashon di nan banda mus...
Djamars 16 di yan√ľari 2018, alrededor di 01.33 or di marduga, personal di Tim di Mantenshon di √≤rdu p√ļbliko tabata patruy√° den Suffisant. Dado momentu e unidat a nota un outo sin plachi number dila...
Djamars 16 di yan√ľari 2018, alrededor di 03.53 or, Sentral di Polis a risib√≠ notifikashon di un kaso di maltrato ku a tuma lug√° riba Veerisweg. Patruya ku a yega na e sitio a topa un h√≤mber drumi a...
Ofisina di Turismo di K√≤rsou (CTB), Cura√ßao Airport Partners (CAP), Cura√ßao Airport Holding (CAH) i Cura√ßao Hospitality and Tourism Association (CHATA) ku grato plaser ta anunsi√° ku entrante y√ľli 2...
Diamars mainta recherchenan di e team observacion cu recherchenan di Noord tabata sigui algun sospechoso den caso di atraconan den area di hotel area. E oficialnan tabata siguinan y altura di ex mi...
Durante √ļltimo lunanan integridat di gobernashon tabata i ta un tema ku a bin bastante biaha dilanti, tantu den debatenan pol√≠tiko, komo punto di atenshon serka siudadano nan di K√≤rsou. Durante IPK...
Outoridatnan a keda yam√° awe djamars mainta despues ku a bin topa sobr√° di kurpa di hende kantu di awa na Koraal Tabak. Ya den dianan tras di lomba a ha√Īa 4 kurpa i awe a bin topa ku un pida kabes ...
Dialuna anochi grito formal di un dama tabata sali for di un di e casnan na Seroe Patrishi pa despues di rato un dama ta sali riba caya casi sunu pidiendo ayudo. Un automobilista tabata pasa a topa...
Riba djadumingu 14 di yan√ľari alrededor di 2.45 or di m√®rdia a drenta keho di kiebro den un kas na Flor de Cuba. Akinan deskonos√≠nan a bai ku entre otro un frishidaire chik√≠ , un sofa/kama 2 b√≤m di...
Tabata awe tardi djaluna ku outoridatnan huntu ku bombero i ambulans mester a bai Kolegio Erasmo na Muizenberg despues ku un mucha di un manera òf otro a bai hunga banda di un waya ku ta bentá pars...
Resientemente Digicel a anunsi√° ganad√≥nan di su kampa√Īa di fin di a√Īa. Manera tur hende s√°, Digicel su kampa√Īa di fin di a√Īa a duna klientenan oportunidat di gana diferente premio. Tur kliente por ...
Diadomingo marduga chauffeur den un mazda biniendo riba un velocidad halto a lubida riba e rotonde Sasaki tuma e birada skerpi perde control bolter cay pabou di caminda. Ningun persona a resulta he...
Resientemente Direktorado di Kontrol di Riesgo i Maneho pa Kalamidat a tene un training eksitoso pa tur organisashon gubernamental enbolbí ku karnaval. E training tabata organisá pa Sektor Kultura ...
Diadomingo atardi por a tuma nota di presencia di Polisnan di strand na Hadicurari restaurant unda a surgi un problema entre un chef y e do√Īo di trabou. E problema a bay asina leu unda tabata tin s...
Prome Minister sra Evelyn Wever-Croes den rueda di prensa di Gobierno Dialuna mainta, lagando afo e temanan of cosnan cu a pasa cu e mester a reaciona riba nan, a enfatisa cu a drenta gobernacion c...
Gobièrnu di Kòrsou su vishon ta pa mira un Kòrsou den moveshon. Segun e Akuerdo di Gobernashon, edukashon físiko en general i deporte en partikular ta pilánan importante den nos komunidat. Deporte ...
Djaluna 15 yan√ľari 2018, alrededor di 00.53 or, sentral di polis a ha√Īa notifikashon di un kaso di menasa i maltrato den √°rea di Brievengat. Mesora sentral di polis a dirig√≠ un patruya na e sitio. ...
Tabata djasabra den oranan di m√®rdia ku sentral di polis a manda patruya na Rooseveltweg / Venezuelaweg pa un aksidente. Akinan un pik√Ļp i un outo Deawoo a dal kontra di otro lagando un persona sin...
Diasabra pasa di 1 or marduga na Pos Chikito a surig un problema cu a bay for di man cu bashamento di bala. Ora cu un persona den un supuesto dealmento di brommer no lo a bay bon y a los tiro riba ...


text:
Economia ta un materia hopi sensitivo. Como Gobierno bo tin e responsabilidad pa percura pa un competencia husto y un maneho cu no ta ocasiona shocknan laboral y social,” asina miembro di fraccion di partido AVP y alabes minister di Asuntonan Economico y Comunicacion, Sr. Richard Arends, a declara. Pa forma e fundeshi pa diversifica nos economia, Gabinete Mike Eman a ehecuta un plan di inversion amplio riba tereno di infrastructura, areanan publico como tambe energia. “E plan di inversion aki a resulta den cinco area di oportunidad cu por wordo desaroya a base di tecnologianan limpi, industrianan creativo, logistica y exportacion di conocemento,” e parlamentario a splica.
Awe nos ta testigo di un waf di container ultramoderno na Barcadera; obranan infrastructural di mas grandi cu nos a yega di conoce den e ultimo 30 añanan manera e Green Corridor; un hospital state-of-the-art cu ta forma parti di un economia di conocemento. “E efectonan economico di esakinan ta bisto caba den e prome kwartaal di 2017,” minister Arends a confirma. “Ainda nos ta spera e capitalisacion riba e oportunidadnan di actividadnan nobo den e areanan rond di nos refineria cu awor nos por usa atrobe pa industrianan limpi, construccion di e Watty Vos Boulevard, como tambe e area cla pa wordo desaroya banda di e terminal di pasahero na e waf di Oranjestad.”
“Awe nos ta wak cu e efectonan positivo di e plan di inversion como tambe e esfuersonan dedica di Gabinete Mike Eman den turismo y rehabilitacion di e refineria ta dunando resultado,” minister Arends a declara. Indicadornan di importacion di metalnan y makinaria a mustra un aumento, como tambe entradanan di gobierno cu ta directamente relata na e actividadnan economia. “Indicadornan di esaki manera BBO/BAZV y derechonan di importacion ta mustra un aumento den e prome kwartaal di 2017 publica pa Banco Central di Aruba,” minister Arends a splica.
Fiansanan personal como tambe comercial a mustra un aumento den e prome kwartaal di aña 2017. “Esaki ta confirmacion di e confianza den nos economia y e maneho economico cu a wordo hiba,” e mandatario a bisa. Durante e prome kwartaal di su cargo como minister di Asuntonan Economico, e Business Perception Index a wordo manteni y e Consumer Confidence Index a mustra un mehora. “Esaki sigur ta yena’mi cu satisfaccion y confiansa como cu esaki ta e prome paso pa logra nos metanan riba tereno economico y financiero,” minister Arends a finalisa bisando.


text:
Despues di mas o menos 25 aña di comercialisacion di internet, ya el a caba cu e buki di telefon, como guia pa busca number di telefon di usuarionan. E aña aki lo imprimi e ultimo edicion di “De Telefoongids” y di “Gouden Gids” na Hulanda.
E compania De Telefoongids (DTG) no ta mira necesario mas pa sigui imprimi e buki, awor cu e pueblo Hulandes den forma masal ta busca number di telefon y otro informacion di contactonan via internet. Di e mas o menos 3 miyon usuarionan di e buki di telefon, solamente 2% a bisa den un encuesta cu nan lo no por biba sin e buki aki como nan guia.
Si tene cuenta cu e 2% di usuarionan, ta cera solamente 60 mil abonado, cu e compania ta spera di por convence pa nan siña con pa traha cu internet pa por sirbi como nan guia pa yega na tur informacion di contactonan di telefon.
Historia di buki di telefon
E historia di buki di telefon na Hulanda ta data desde aña 1881, net 5 aña despues cu Alexander Graham Bell a patenta e prome telefon. E prome buki di telefon, emiti dor di e compania Nederlandse Bell-Telephoon Maatschappij, a conta cu nomber, adres y number di telefon di solamente 49 abonado! E prome buki di telefon nacional a sali na aña 1913 y tabatin e tempo ey 75 mil abonado den dje.
Lamentablemente e companianan di buki di telefon no a conta riba e era digital y pio cu plataformanan di buskeda manera Google. Tur tempo e companianan cu ta produci y imprimi buki di telefon tabata minanan di oro. Asina na Hulanda, na final di aña 1997 (20 aña pasa) e compania VNU a paga 1.9 miljard Euro pa e “Gouden Gids” di Hulanda, Belgica, Irlanda, Portugal y Sur Africa, cu a bira e adkisicion di mas caro den historia di un “uitgeverij” Hulandes.


text:
Awe
mainta banda di 11:15 a sosode un accidente n’e cruzada di Sasakiweg cu pa bay hospital. E ta accidente entre un Hyundai Elantra y un Hyundai Santa Fe.
E Elantra ta riba caminda di preferencia a haye ta lastra un brake debi cu e manehador di e Santa Fe a bay tuma un chens y cu consecuencia cu e Elantra a dal den dje y bolter esaki.
Ambulance tabata tin varios presente y a duna asistencia medico, na dos persona cu a keda herida y transporta nan pa Hospital y tambe ambos auto a haya bastante daño material. Na comienso a manda ekipo di rescate tambe, pa eventualmente duna asistencia.


text:
Caya Frère Bonifacius – Diasabra merdia algo pasa di 1:30, polis a bay un adres den Caya Frère Bonifacius pa yiu homber rebelde.
Na yegada polisnan ta corda cu e dia anterior tambe nan a bay eynan, posiblemente pa e mes un yiu aki.
Mientrastanto mas patruya a bay pa yuda, mirando cu e yiu ta agresivo. Ya yegada di patruya e yiu homber lo a manda baranca ariba e patruya y tambe auto di un bisiña.
Tur e problema ta pa motibo cu su mama aparentemente no kier a dune placa y esaki lo a pone cu e rabia masha hopi mes.
Agentenan a logra domine den e cas mes y pone den boei ariba vloer, wardando transportwagen.
Ela wordo transporta pa warda di Playa y despues hiba Shaba pa un cel.
Ora e sali bek, ta e pregunta si e ta bay comporta su mes bek si of no.


text:
ORANJESTAD (AAN)—Ayera manta algo despues di 8 or mi a haya yamada for di Hulanda. “Juby, The Dancer gone!!” Mi a puntra mes ora: “you mean Bobby?” y e contesta tabata : “yes Roberto ……, in Rusia!”
E ora ey mi a wordo informa cu Roberto “Bobby” Alfonso Farrell a muri durante su gira na Rusia den e ciudad St. Petersburg.
Mi pensamento a bay bek pa e teenager cu tabata gusta balia den bar di boy den Bernhardstraat cu despues a bira Rising Dragon.
Prome cu Michael Jackson a bira fama pa su pasonan Bobby tabata tin esakinan y hasta tabata wordo comenta na Europa cu Michael Jackson a coge pasonan di baile di Bobby pa usa den su bailenan. Prome cu Bobby e unico cantante cu tabata tin su propio pasonan special tabata Elvis Presley cu su pasonan di Rock and Roll.
Bobby a bandona Aruba cu 15 aña di edad na 1965 pa bay nabega. El a bin termina na Noruega y di eynan el a biaha pa Hulanda unda el a keda biba prome cu el a muda pa Alemania y despues bolbe pa sigui biba na Hulanda.
E tabata un discjockey na Alemania y eynan a wordo descubri pa forma parti di e grupo Boney M cu a cuminza na 1974 bao direccion di Frank Farian.
Su productor a declara cu Bobby casi no a contribui casi nada vocalmente den e grupo y cu e mes, Frank Farian, tabata canta e partinan di Bobby pa grabacionnan den studio. E mucha muher di e grupo, Liz Mitchell a declara tambe cu ta e y Farian a canta e cancionnan exito y cu Bobby a duna presentacion en bibo den algun di e encarnacionnan di Boney M. Ta na principio di e decada aki esaki a wordo revela.
Por a mira Bobby Farrell como bailarin den e video clip di Roger Sanchez di 5 aña pasa. E tabata tin talento natural pa baile.
E talento aki ta locual a dune fama como bailarin mientras cu tabata conoci cu canto no tabata su parti fuerte.
Mes ora despues di a tende di morto di Bobby, mi a cuminza busca tur informacion posibel pa agrega na e “poco’ cu mi sa, pa asina informa nos lectornan.
E hoben di parti caribense di Hulanda, e hoben bailarin naci na Aruba 6 di october 1949 a haya fama mundial despues cu “Daddy Cool”, y Sunny” na 1976, despues cu “In the rivers of Babylon”, tambe cu “Ma Baker” cu tabata un tributo na Josephine Baker.
Bobby a demostra despues cu Boney M a kibra, cu e por canta y a desaroya su canto y cera boca di hopi hende.
Su conocimento ( como arubiano) di idioma tambe tabata un parti fuerte di dje den su presentacionnan. E tabata popular pa su fusion di musica disco cu calypso. Conoci tabata tambe “Brown girl in the Ring” y e cancion navideño “Mary’s Boychild”
Bobby Farrell a wordo haya morto riba cama di hotel na St. Petersburg. Causa di su morto no ta conoci.
E tabata riba gira cu su grupo na Rusia.
Algo cu hopi hende no sa di dje na Aruba ta cu Boney M cu Bobby Farrell ta e prome grupo musical di occidente cu a wordo invita pa un lider sovietico na duna presentacion na Union Sovietica.
Tabata e lider sovietico Leonid Brezhnev cu a manda un avion militar special pa busca Boney M na London pa presenta na Moscu, unda nan a canta pa un Plaza Cora repleto di hende.
E grupo original di Boney M cu Bobby y 3 vocalista femenino a kibra na 1986 bolbe uni 2 aña despues y na 1989 el a kibra definitivamente.
Bobby a bay biba na Hulanda a sigui su so, y despues tambe cu un grupo vocal di varios dama di color, pero manteniendo su estilo di bisti colorido y elegante.
Esaki desde 1992. Cuatro aña pasa tambe el a presenta cu The Toppers den un concierto den stadion Arena di Amsterdam
Su giranan tabata bao di nomber di Bobby Farrell’s Boney M.
Diaranzon anochi, segun informacion di su agente John Seine y cu a sali publica despues, Bobby a laga sa despues di show cu e no ta sinti bon. .
E lo tabatin problema di respiracion ,pero ta conoci tambe cu Farrell pa basta aña tabata tin su problemanan di salud tambe, bay y bin, principalmente ultimo 10 aña.
Bobby Farrell tabata casa cu un ex modelo di fotografia y e pareha tin dos yiu.
Nan a divorcia na 1994 despues di aresto di Bobby cu el a wordo acusa di a basha gasoline riba su señora y menasa di cende na candela. Un amiga e señora a logra evita esaki na ora. Bobby y su esposa tabata tin problema encuanto derechonan di propiedad di e nomber Boney M.
Bobby a ricibi un castigo condicional y e mes aña nan a divorcia.
Bobby no tey mas, pero su nomber lo sigui wordo menciona ya cu e ta wordo considera como un leyenda musical na Europa y varios pais.
Cu “The Dancer” sosega na paz.
Juby Naar.


text:
PANEL PA DOÑONAN DI PERMIT PA BENDE ALIMENTU DURANTE AKTIVIDATNAN DI KARNAVAL I SEU 2018
Willemstad – Departamentu di Higiena Tékniko di UO G&Gz ta organisá dia 20 di yanüari 2018 dos seshon di informashon pa futhèndlernan riba e tópiko di higiena relashoná ku benta di alimentu durante aktividatnan di e.o. karnaval i seu 2018. Tur doño di pèrmit mester registrá. E seshon di informashon ta bai ta den un forma mas interaktivo ku e doñonan di stènt kaminda ku e personal di THZ ta duna informashon den forma di un pènel. Entre otro lo trese dilanti puntonan di atenshon ku a keda konstatá atraves di añanan di kontròl.
Tambe ta bai trata puntonan di riesgo manera kómpra, warda, preparashon, transporte, higiena personal i benta di alimentu, huntu ku konstrukshon di e stènt mes. Tur esaki ta pa minimalisá e riesgonan di kontaminashon i garantisá más tantu posibel ku e alimentu lo keda presentá mas saludabel posibel serka e konsumidó.
Ta un hecho ku e kondishonnan bou di kual e proseso di benta ta tuma lugá no ta esun di mas adekuá i ta motibu di gran atenshon pa tantu e bendedó i e públiko ta bon informá pa nan por tuma desishonnan korekto i na tempu.
Lo bai tin dos (2) seshon riba 20 di yanüari 2018, kual ta un djasabra. Esaki pa evitá ku doñonan di stènt a hañanan strobá pa partisipá pa motibu di trabou manera a yega di sosodé den pasado.
Fecha : 20 di yanüari 2018
Lugá : Sala di Kapèl na UO G&GZ (ántes GGD), Zakitó
Orario : 09.00 pa 10.30 ‘or i 11.00 pa 12.30 ‘or
Partisipante : Doño di pèrmit (1 persona)
Pa inskripshon esaki por di djaluna 15 di yanuari na 4322867 durante orario di trabou te ku djabierne 19 di yanuari te ku 11or di mainta.
Ta bon pa enfatisá ku tur hende ku ta atendé ku alimentu mester tin un karchi di kùr bálido i lo pasa na e adrèsnan pa wak e kondishon bou di kual e preparashon lo tuma lugá. Pues e personanan mester inskribí na tempu pa por bini na remarke.
Dia- i oranan di inskribí pa pasa eksamen ta:
Djaluna te djarason di 07.30 pa 09.30 ‘or. Mester paga Fl. 50, – i presentá ku un pasfoto resién i tambe un forma legal di identifikashon manera sédula, pasport òf reibeweis.


text:
Banco Central di Aruba (BCA) ta informa cu pa e aña aki lo emiti e tercer moneda edicion special di 5 florin 2017, conmemorando e 60 aniversario di Rode Kruis Aruba.
E moneda special aki lo tin e logo di Rode Kruis Aruba graba riba dje cu e texto “60 jaar Rode Kruis Aruba”, ambos den color cora.
Na aña 2013 BCA a emiti e prome moneda edicion special di 5 florin 2013, relaciona cu e anuncio di abdicacion di su Mahestad Reina Beatrix, y na aña 2014 e di dos moneda edicion special di 5 florin 2014 relaciona cu e prome aña di reinado di su Mahestad Rey Willem-Alexander.
E moneda edicion special di 5 florin 2017 ta obtenibel desde awe na BCA y na tur banco comercial pa un prijs di Afl. 5,00.
E moneda aki lo co-circula cu e 5 florin regular.
Specificacion:
Metal: Aluminium Brons
Diameter: 23,5 mm
Peso: 8,4 gram
Calidad: Circulacion
Denominacion: 5 florin
Prijs: Afl. 5,00
Prijs den estuche: Afl. 22,00
E moneda edicion special di 5 florin 2017 ta obtenibel den un estuche special pa un prijs di Afl. 22,00.
Pa informacion por tuma contacto cu Departamento Kas en Kluis di CBA na telefon 525-2139.
Pa compra: Caha di CBA na J.E. Irausquin Boulevard 8, mainta entre 8:30 y 11:45 y merdia entre 1:15 y 3:30 y na tur banco comercial.


text: WILLEMSTAD – Polis na Sint Maarten a konfirmá ayera mainta, ku a detené eks manager di operashon di InselAir na Sint Maarten. E detenshon a tuma lugá den su kas na Mount William den kareda di 7 di mainta. Tabata buskando Alanso Hassel relashoná ku estafa di fondonan di e kompania di aviashon. No ta masha kla kuantu e estafa, ku supuestamente e hòmber a kometé den e kaso aki ta. Anteriormente Hassel a logra sali for di e isla i a bai Repúblika Dominikano. Sinembargo na momentu ku el a regresá a detené, segun un bosero di polis a konfirmá. No tabatin komentario na ofisina prinsipal di InselAir riba e detenshon.


text:
Den fin di siman Aruba a conoce su di 32 Aruba International Half Marathon. Den transcurso di añanan e evento a crece y bira grandi, hasta diversificando; E aña aki a inclui un “relay” (relevo) pa coredonan di e categoria Paralympico.
E coredor Arubano bon conoci, esta Beto a core hunto cu un coredor internacional, y dos otro coredor.
Tabatin diferente otro categoria di relay manera studiante, banda di e tradicional categorianan “Male” y “Female”.
Minister di Salud Publico, Deporte y Cuido di Nos Grandinan, dr. Alex Schwengle a presenta tanto n’e “start” como n’e “finish line” y ta hopi contento y satisfecho cu e desaroyo di e marathon como evento, y e cantidad grandi di participantenan entusiasma.
E mandatario a splica cu e mes tambe a train pa core e 21 kilometernan, for di Joe Laveist Sport Park pa Alhambra Casino, pero debi na su schedule di warda na hospital no por a risca participa, pero e ta sigui train y tin tur intencion di participa otro aña.
Por mira na Aruba cu cada dia mas hende ta move, mas hende ta core, participa na caminatanan y practica un of otro deporte. Esaki ta un desaroyo sigur tumando lugar e ultimo 8 añanan, y Aruba como comunidad lo mira e frutonan den 10 pa 15 aña, e ta agrega.
Pa engrandece e cultura di “move” y “haci deporte” ainda mas, ta introduciendo e programa di Gezonde Scholen na tur scol, y ta stimulando mas “schoolsport” bao di e hubentud di nos isla, pero tambe ta sigui encurasha adulto y adultonan mayor pa move mas, y participa na caminatanan, etc.
Minister Schwengle ta remarca cu tur cu ta contribui n’e procesonan aki mester ta hopi orguyoso di e exito cu ta logrando, esaki ta inclui sigur tambe tur e sponsornan cu ta sostene adicional di eventonan grandi, manera e half marathon, tambe ta contribui na tur otro eventonan deportivo grandi y chikito.
Un bida sano ta resulta den un comunidad mas happy y ser humano mas saludabel durante di henter nan trayectoria di bida, Minister Schwengle a conclui bisando.
Hopi esfuerso adicional ta wordo haci pa stimula y engrandece turismo di deporte, esta turistanan cu ta bishita Aruba specificamente pa participa na un torneo, careda of otro evento deportivo.
Un di e iniciativanan cu ta den su fase di evaluacion serio, pa medio di planning pa cu e parti financiero y un estudio di sostenibilidad ta un “beach stadium” pa Aruba.
E lugar ideal, unda cu no tin interferencia cu e beach, ta Bushiri, pero e stadion por wordo construi otro caminda tambe, e Minister ta bisa.
Relaciona n’e futuro proyecto aki tin un investigacion di presupuesto tambe tumando lugar. Minister Schwengle ta splica cu mester pensa riba torneonan grandi di beach rugby, beach volleyball, beach tennis y beach soccer.
Esakinan lo cubri 4 luna pa aña y eventualmente lo por uza e stadion pa eventonan di entretenimento y otro deporte.
Sport Tourism ta un mercado niche cu por pusha y e Minister a laga sa cu e intencion ta pa reuni cu Aruba Tourism Authority tocante di e oportunidad y posibilidadnan.
Bolbiendo bek n’e Half Marathon, Minister Schwengle a felicita y gradici tur participante, boluntario y e teamnan di organisacionnan manera IBiSA y Rode Kruis pa cu e evento sumamente exitoso.


text:
Sra. Arends-Reyes a forma parti di e delegacion cu ta representa fraccion di AVP na e reunion cu representantenan di IMF (International Monetary Fund) cu ta bishita Aruba cada dos aña pa un mision pa busca informacion pa por evalua pais Aruba riba diferente aspecto macro economico y duna nan sugerencia y punto di bista.
Durante e reunion aki a trece padilanti un biaha mas e importancia di Turismo pa Aruba y e bon maneho di Turismo p’asina yega na hisa e balor of “value” di locual nos ta ofrece.
Turismo rond di mundo conoce un ciclo di bida of un “life cycle” y mester analisa y realisa den cual fase cada pais ta y adapta nan mes na esaki. IMF a categorisa e destinacion di Aruba como uno madura of “mature” manera nan a bisa y nan a keda sumamente impresiona con nos Tourism Authority di nos isla ta adapta na strategia di mercadeo basa rib’e ultimo tecnologianan y strategianan cu tin pa mercadia e producto Aruba.
Sra. Arends-Reyes ta bisa cu un destinacion cu ta cay bou di e categoria “madura” mester tene na cuenta varios factor cu ta influencia e competitividad. Factornan importante manera infrastructura, impacto ambiental, maneho di destinacion y perdida di vitalidad economico. Nos sa cu infrastructura di un pais y e percepcion di e turista riba esaki ta un factor determinante na momento cu ta scoge pa un destinacion of no.
Tambe pa esnan cu lo brinda servicio tanto di aerolinea, crucero of tour operators e parti di efectividad y infrastructura ta keda tambe determinante na momento cu ta scoge pa un destinacion. Impacto ambiental tambe ta un factor cu mester keda enfoca hopi riba dj’e pa Aruba no perde e harmonia entre desaroyo y autenticidad.
Den e parti di maneho di destinacion por bisa cu Aruba Tourism Authority a percura pa desaroya su mes di un DMO (Destination Marketing Organization) pa un DMMO (Destination Marketing and Management Organization). Esaki ta encera cu di Desination Marketing awor nan ta enfoca como organisacion rib’e mercadeo y maneho y coordinacion di Aruba como destinacion.
Y e ultimo factor cu tambe ta di suma importancia pa Aruba cu ta e perdida di vitalidad economico ta keda calidad. Esaki netamente ta locual e representantenan di IMF a keda pone enfasis riba dj’e calidad y balor di Aruba como destinacion mester keda hopi halto.
Sra. Arends-Reyes ta enfatisa cu Aruba no por permiti su mes pa prijsnan baha a costo di atrae mas turista. Na momento cu atrae turistanan cu tin mas poder di compra y cu ta menos sensitivo pa prijs e ta contribui na e sostenibilidad economico no solamente pa Aruba pero pa henter e region.
Si nos tuma e cifranan di e dos prome lunanan di aña 2017 nan ta sumamente alentador y ta duna un bon comienso pa 2017 su Turismo. Si nos tuma e cifranan preliminar di luna di februari 2017 nos por a nota cu e ocupacion di cambernan a yega na 87.9% compara cu 83.5% di februari 2016. Un crecimento di 4.4%. Un otro aspecto importante ta e ADR, e promedio di e prijs di camber pa dia a subi di $308.11 pa $ 315.71 pa februari 2017. E combinacion di ocupacion mas halto di cambernan hunto cu un promedio di prijs di camber pa dia mas halto a subi e REVPAR significativamente cu 7.8% compara cu e aña anterior. E REVPAR a subi di $ 257.38 pa $277.53 na februari 2017.
Sra. Arends-Reyes ta conclui, bisando, “Den e cuadro di metanan pa nos isla y pa percura pa nos tin un turismo stabil nos por bisa di ta sumamente orguyoso di tur e partnernan y profesionalnan cu ta traha na beneficio di desaroyo di nos isla.”


text:
Partido MEP desde comienso di nos campaña electoral, ta activo cu diferente actividad pa convence e pueblo pa e cambio cu nos pais mester di dje. For di lansamento di candidatonan nobo te cu plak sticker, nos por nota crecemento di Partido MEP. Den e fin di siman cu a pasa,
Day: May 29, 2017
Otmar Oduber: Palabranan di elogio pa colaboracion entre instancianan pa contraresta daño oil spill
Partido MEP: Bishita di lider di MEP den area di Oranjestad tabata exitoso
Partido POR ta insisti: Un persona mester por tin e opcion di bay cu 60 aña cu pensioen
Celebrando Aña di La Reina di 1957: Mas di 3500 mirones na e caredanan di auto 60 aña pasa.
Maestro di Mente Guy Bavli bek na Aruba e zomer aki
Mentalista, ilusionista, y artista Guy Bavli ta biniendo Aruba pa presenta den e Alhambra Ballroom cuminsando dia 9 di juni, tur diahuebs y diabierna anochi, durante e lunanan di zomer 2017, hibando e publico riba un aventura explorando e misterionan di e mente humano. E anochi na Alhambra Ballroom lo ta
Parada Cultural 2017 tabata un exito!
Debi na mal tempo na St. Maarten, varios Rubiano pega n’e isla
Cuerpo Policial a duna presentacion di Traficacion Humano na Amsterdam Manor Beach Resort
Dianan 23 y 24 di mei 2017, sr. Max Wernet, Coordinador di Ontwikkeling en Beleid, Divisie Politie Opleiding en Ontwikkeling, Korps Politie Aruba, Coördinatiecentrum Mensenhandel en Mensensmokkel Aruba a duna tur empleado di Amsterdam Manor un presentacion ariba Traficacion di Hende. Esaki ta parti di un iniciativa di gerencia di e


text:
Diasabra pa 8.25 di mainta, Central ta bay na un adres na Brasil, caminda cu e conocido adicto na alcohol yama John Conzalves no tabata duna señal di bida.
Na yegada di personal di ambulance na e sitio, nan a declara cu JF Conzalves no tabata duna señal di bida. Polis a constata cu Conzalves tabata sinta riba un stoel pafo di su cas y no tabata move.
Den cuadro di esaki, a tuma contacto cu e comandante na warda y a pone na altura di loke nan a constata.
Despues di esey a tuma contacto cu recherche, kendenan tambe a bin na e sitio. Dr. Texier a presenta y a constata pa 10’or di mainta morto di e homber JF Conzalves, Aruba, naci dia 18 di December, 1960. No tabata tin ningun delito cometi. Riba e mesun dia, pa mas of menos 10’or y 40 di mainta, recherche a presenta na e sitio y a hiba e curpa. Slachtofferhulp tambe a presenta y a presta e ayudo necesario na e famianan di e fayecido. Central a wordo poni na altura.


text:
Willemstad - Djaluna 7 ougústús 2017 sentral di polis a haña notifikashon ku tin un tiramentu na Jamaicaweg na altura di un edifisio ku no ta den uzo i ku tin diferente herido.
Na yegada di e promé patruya polisial nan a topa ku un kantidat di persona drumí abou na e sitio indiká i den bisendario.
For di un investigashon preliminar ku polis a realisá na e sitio, nan a haña informashon ku un ratu promé un grupo di hòmber tabata sintá den e balkon di e edifisio i dado momento
un outo koló skur a yega na e sitio i un òf mas persona a baha for di e outo i a lòs un kantidat grandi di tiru dirigí riba e grupo di hòmber aki i otro(nan) den serkanía. Despues di
e akto aki e outo a kore bai ku velosidat haltu.
Resultado di e tiroteo aki a laga un saldo di kuater(4) víktima(maskulino) ku a fayesé na e sitio mes.
Seis(6) otro víktima (maskulino) di respektivamente 26, 28, 31, 34, 50 i 52 aña di edat a haña herida di bala na diferente parti di nan kurpa i a keda transportá ku urgensia pa
Poliklínika di hospital pa asistensia médiko.
Tres di e kuater víktimanan ku a fayesé ta identifiká:
- Ethly Albertus jr. nasé na Kòrsou 26 sèptèmber 1989
- Jose Luis Belen, nasé na Sto. Domingo 7 ougústús 1995
- Luis Jose Belen, nasé na Sto. Domingo 7 ougústús 1995
Den kurso di dia ta identifiká e di kuater víktima ofishalmente. Na e sitio polis a haña i konfiská un kantidat grandi di huls. Dòkter di polis a konstatá morto di e kuater víktimanan. Riba òrdu di Fiskal di Ministerio Públiko a konfiská e kurpanan sin bida i un vehíkulo ku tabatin na sitio ku perforashon di bala pa mas investigashon.
Mas lat a drenta informashon ku na altura di shut tin un vehíkulo ku probablemente e sospechoso(nan) a uza na e asesinatonan na Jamaicaweg na kandela. Polis a bai na e sitio i
a konstatá ku enberdat tin un vehíkulo na kandela. Despues ku a paga e kandela polis a konfiská e vehíkulo pa mas investigashon.
Nos ta supliká komunidat pa si nan ta disponé di informashon ku por yuda den solushon di e kaso aki pa duna polis e informashon aki na telefòn 917(24 ora pa dia) òf 108(number
anónimo, kaminda bo anónimidat ta garantisá)


text:
E Teoría di sèl ta referi na e idea ku sèl ta e unidat básiko di struktura di tur ser bibu. Desaroyo di e teoría aki durante e mei siglo 17 a wordu hasi posinel dor di e avansamentunan di mikroskopnan. E teoría aki ta un di e fundashonan di biología. E teoría ta bisa ku sèlnan nobo ta wordu traha for di otro celnan, anto ku e cel ta e unito basiko di struktura, funkshon i organisashon den tur
Inisialmente e sèl a wordu diskubri dor di Robert Hooke na 1665. E la eksamina bou di un mikroskop primitivo, un pida hopi fini di kork anto a opserva un multitut di burakunan chiki ku e la remarka ta parse e kompartamentonan den un muraya kaminda un monk ta biba aden. Pasobra di e asisiashonan aki e la yama loke e la mira un cel. Un nomber ku te ahinda nan ta mantene. Pero, Hooke no tabata sa e struktura berdat of nan funkshon. Hooke su diskripshon di e celnan akki (ku tabata en berdat un muraya di cel no-bibante) a wordu publika den. Su observashonan di celnan no a duna indifikashon di e nuklea anto e otro organelnan haña den mayoria selnan bibu.
E prome homber ku a mira un sèl bibu ta e hulandes Antony van Leeuwenhoek (aunke e prome hende pa traha un mikroskopo fuerte tabata Zacharias Janssen), ku na 1674 a diskribi e lima Spirogyra anto a yama e organismonan moviente animalcules, nifikando "animalnan chikí " [1]. Leeuwenhoek probablemente tambe a mira bakteria. E theoria di Cel tabata den kontrasto ku e theorianan di vitalismo publika prome ku e diskubrimentu di celnan.
E idea tabata ku celnan por wordu separá den unitonan individual a wordu propone dor di anto Johann Jacob Paul Moldenhawer. Tur di esaki a bai finalmente na Henri Dutrichet formulando e tenetonan fundamental di e theoria di cel moderno deklarando ku "E cel ta e elemento fundamental di organisashon"
E observashonan di, van Leeuwenhoek, Schleiden, Schwann, Virchow, anto otronan a kontribui na e desaroyo di e theoria di cel. E theoria ta e splikashon asepta pa e relashonan entre celnan anto sernan bibante. E theoria di cel ta bisa ku:
E teoría di sèl ta wanta bèrdat pa tur sernan bibu, ni maske kon chiki of grandi, of kon simpel of kompleho. Pasobra, dor di reaserch celnan ta komun na tur sernan bibante, nan por provadi informashon tokante tur bida. Anto pasobra tur sèl ta bini for di otro sèl, sientifikonan por studia celnan pa siña iver di kresemento, reprodukshon, anto tur otro funksho ku e bestia ta hasi.
E partinan generalmente aksepta di e theoria moderno ta inklui:
Celnan por wordu dividi den e siguiente subkategorianan:


text:
ORANJESTAD(AAN):Dialuna den dia por a mira trabaonan andando algo mas cu 10 meter despues di e luznan di trafico banda di Fatum. Aki tabata haci preparacion poniendo un Speed Meter. Hopi chofer ta core auto pero no ta worry mes cu e velocidad cu nan mester core. Nan no ta haci esfuerzo pa mira e kilometrahe di nan auto pa asina tin un bista si nan ta coriendo duro of no. Pa algun tempo caba na Sta Cruz a mira con biniendo Playa riba e caminda principal tin un speed meter poni. Esaki hopi biaha ta un bon señal pa chofernan di vehiculonan di motor baha velocidad si nan pasa 80 KM pa ora. Awor riba Sasaki Weg tampoco mag di pasa 80 KM. Asina mes constantemente multanan ta wordo duna dor di polis pa e chofernan cu ta style di bula riba e caminda.
E grupo cu ta encarga cu e Speed Meter parce a acerca gobierno y tambe polis ta na altura di esaki. Pesey mes a bai over na pone un base fuerte di beton y dialuna a pone tambe e sistema y aparatura completo di controla velocidad na su lugar.
Dialuna a dune su man di verf tambe pasobra e mester ta algo duradero. Ta spera cu di esforma aki por yuda tambe preveni coremento duro. Esun cu haya multa ta pasobra nan mes a buske.


text:
EDITORIAL: Aruba ta exigi seguridad y orden
Ultimo dianan ta ripara cuanto violencia sin sentido ta tuma lugar. Un anciana di casi 100 aña a bira victima di asalto den su...
Muher y homber gara na aeropuerto relaciona cu atraconan riba joyeria
ORANJESTAD(AAN):Autoridad formando parti di Atraco Team a trahando full swing pa asina logra gara e atracadornan cu ta plumando e joyerianan na Aruba. Den...
Aviacion Civil di Aruba trahando riba ley pa proteha derecho di pasahero
Edwin Kelly: ORANJESTAD (AAN): Por a tuma nota cu ultimo lunanan, pa no bisa un aña, tin basta dolor cu Insel Air cu su servicio....
Dos homber cu arma a atraca famia den nan cas na Washington
ORANJESTAD(AAN): Pueblo awor ta cuminza exigi mas seguridad! No ta djis negoshinan ta bira victima di atraco, sino awor den ultimo dianan, ta habitantenan...
Ta busca paradero di Shandra Jurrien Milaska Vrolijk
ORANJESTAD(AAN)-- E mucha muher aki yama cariñosamente Shandra, naci dia 30 di september 2002 y awe tin 14 aña di edad, ta wordo busca. E...
Polis a logra detene Albert Maria
ORANJESTAD (AAN): Cuerpo Policial Aruba a informa ayera, cu en coneccion cu e ordo di detencion di e sospechoso Albert Maria, e buskeda a...
Desde Diasabra caba Daniel ta perdi
Famianan ta en busca di su paradero ORANJESTAD (AAN): Cuerpo Policial Aruba kier pidi cooperacion pa buskeda di un persona perdi for di Diasabra merdia. Ta...
Entrante Diaranzon lo cuminza usa Containerscan nobo di Aduana
ORANJESTAD (AAN): Departamento di Aduana ta continuamento inovando pa asina mehora servicionan na su clientenan. Pa es motibo entrante 1 di februari benidero Departamento...
Vice Presidente di Raad van State di bishita cerca Gobernador
ORANJESTAD (AAN): Gobernador di Aruba Sr. Alfonso Boekhoudt recientemente a ricibi bishita di Vice Presidente di Raad van State Sr. Mr. J.P.H Donner. E bishita...
Buskeda di Emmanuel Frias a wordo cancela
Dama mes a hiba y entrega su yiu na Cuerpo Policial ORANJESTAD (AAN): Riba Dialuna, Cuerpo Policial a emiti un orden publico di detencion. Nan...


text:
Dia 8 di maart ta Dia Internacional di Hende Muhe unda mundo completo ta celebra y reconoce importancia di ser femenino den nos comunidad y mi kier a pone atencion rib’e topico, “Participacion di hende muhe den deporte”.
“Den mi añanan di experiencia den mundo di deporte mi a wak cu entre participacion di nos hende muhe cu homber cu den diferente etapa di bida mas hende muhe pa un of otro motivo ta stop di pratica deporte of haci movecion.
Cuanto biaha nos a tende comentario wordo duna, “Mucha muhe no mester practica un deporte specifico” of ora di weganan di team di mucha muhe cu tribuna mita bashi, medionan di prensa no ta duna mesun atention pa muhe den deporte cu esnan di homber.
Ki impacto esaki tin riba nos mucha muhernan cu ta desea di pratica deporte? Awendia 7 di cada 10 mucha muhe ta sinti cu nan no ta forma parti di e deporte pa motibo cu nan no ta haya e debido atention”, segun van Putten.
“Esaki ta un di e puntonan cu un ser femenino ta stop di pratica deporte, pero tambe ora yega den etapa di adolecencia varios mucha dor e cambio di nan curpa hopi biaha nan no sa con pa deal cu esaki, nan no ta sigur di nan mes cu e consecuencia cu nan ta stop di pratica deporte.
Pero netamente pa medio di pratica deporte ta stimula confidencia den un persona.
Otro punto cu tin un influencia den un ser femenino pa stop di pratica deporte ta den e etapa di 20 – 49 aña unda ser femenino ta forma famia (ta bira mama) y tambe ta forma parti di comunidad laboral.
Mas hende muhe cu tin baby, peuter of tin yiu na cas compara cu hende muhe sin yiu cu mesun edad ta stop di pratica deporte den e fase aki”, van Putten ta splica.
Pratica deporte tin hopi beneficio importante pa hende muher
Suavisa PMS y dolor di menstruacion: Pratica deporte regularmente ta baha e dolor di menstruacion esaki ta sosode dor cu e substancia endorfine ta wordo produci y esaki ta suavisa e dolor. Endorfine tin un efecto di calmante tambe den e ultimo fase di bo ciclo di menstruacion bo ta kima mas vet.
Suavisa bo fase transitorio di menopausa: Varios estudio ta mustra cu ta hopi importante pa hende muhe sigui move of haci deporte den e fase transitorio di menopausa pa suavisa kehonan manera e. o. soda anochi, problema cu drumi y iritacion.
Otro beneficionan fisico ta: Mehora flexibilidad y coordinacion, controla presion di sanger, controla bo peso, controla colesterol y mengua e riesgo di osteoporosis.
Tambe movecion ta trece beneficio psicologico: Aumenta e siguransa den bo mes, sali for di aislamento social, reduci depresion, alivia stress y mehora e capacidad di concentracion.
Jacky van Putten, candidato di Plataforma Nobo POR, ta haya hopi importante pa diferente instancia e. o. departamento di Gobierno encarga cu deporte, Comitee Olimpico cu tin un comision di hende muhe y Aruba Sport Unie traha hunto pa evita cu nos mucha muhenan hoben ta “drop out” di deporte cu tur e consecuencia cu esaki por trece pa nos comunidad e. o. embraso hubenil, obesidad y criminalidad.
E Plataforma Nobo POR ta desea tur ser femenino un feliz Dia Internacional di Hende Muhe y cu practica di deporte beneficia cada un di boso den boso bida priva y social.


text:
Awe mainta Gabinete Wever Croes a yama un conferencia di prensa unda cu a hiba palabra e prome mandatario, kende tabata compaña pa Minister Plenipotenciario Guilfred Besaril.
Esaki tabata algo cu e
mandatario a expresa na inicio di su conferencia, cual tabatin como tema e grupo grandi di personanan cu a haya nan carta di
retiro for di Gobierno.
“Esaki lo ta un aña prometedor. Un aña den cual e cambionan cu nos a compromete nos mes cun’e den campaña electoral lo mira su fundeshi. Pero tambe e aña den cual e reto mas grandi ta keda e reto financiero di pais Aruba,” el a cuminsa su conferencia señalando e aspecto aki.
E mandatario no a bay ampliamente riba e tema, pero si declara cu loke e por bisa pueblo di Aruba ta cu “nos ta finalisando e plan financiero cu ta mustra con nos ta bay cumpli cu e palabracionnan financiero haci den Reino.
No mas segun e ley di CAFT, sino un trayectorio realistico, basa riba cifranan real, riba e forma con nos por yega na un presupuesto balansa. Pero na mesun momento creando espacio pa tin un desaroyo economico sano na Aruba y cu por atende cu temanan social, di salud y di enseñansa.”
E ariba menciona,
e mandatario a enfatisa,
ta e plan cu ta
trahando riba dje.
Y unabes cu esaki keda cla lo hiba esaki pa discusion den Reino, na Hulanda. Como cu Aruba ta bou e ley di supervision di CAFT, mester di aprobacion di Hulanda pa cualkier desviacion.
“Mi tin cu bisa cu te ainda nos a haya espacio di Hulanda pa traha riba nos plan. Mi a haya confirmacion cu nan lo no propone un KB (aanwijzing), apesar cu nos ta actuando den violacion cu ley, a base di cifranan cu nos a haya, peor ta dunando nos espacio, mustrando asina confiansa den e Gobierno aki.”
Un otro reto grandi cu Prome Minister Wever Croes a bisa cu su Gobierno ta bay enfrenta e aña’ki ta e problemanan social.
Ta trata di retonan social cu ta wordo causa door di situacionnan financiero dificil den famianan pa cual mester percura pa baha e costo di bida na Aruba, introduciendo debido control di prijs di productonan, baha tarifa di awa y coriente, percura pa tin mas cupo di empleo pa trece un miho situacion financiero den e famianan y cuminsa alivia e peso cu tin den cada hogar.
“Nos ta consciente
cu esaki no ta soluciona tur e retonan social riba nos pais … Nos meta pa trece un alivio den e tension
social cu tin na Aruba,”
e mandatario a bisa.


text:
Despues cu Venezuela den forma unilateral a cera frontera cu Aruba, Corsou y Boneiro siman pasa pa 72 ora, debi na nan acusacion cu Aruba ta permiti contrabanda for di Venezuela, e paisnan a dicidi di sinta na mesa, cuminsando diabierna 2’or di merdia.
Ta participando den e reunion aki ademas di Prome Minister Evelyne Wever Croes y su Ministernan, Embahador di Hulanda sr. Norbert Braakhuis, Vice Presidente y Minister di Comercio di Venezuela sr. Jose Vielma Mora y Minister di Husticia di Corsow sr. Quincy Girigorie.
Apesar cu a bisa cu e medida lo vence diamars, el a wordo prolonga y diabierna atrobe el a wordo prolonga.
Ta spera cu den e reunion aki lo yega na acuerdo riba mas cu un punto p’asina e relacion entre e paisnan aki por normalisa.
AWEMainta a keda spera resultado di e reunion aki, pero por a comprende cu e ta tumando mas tempo cu a pensa.


text:
GrosidadGrosidad tiene 8 letras
Definición de grosidad aquí
Resultados de búsqueda:
Resultados de imágenes:
Youtube: grosidad
Nube de palabras :
- grosidad frosidad vrosidad brosidad hrosidad yrosidad trosidad geosidad gdosidad gfosidad gtosidad g5osidad g4osidad grisidad grksidad grlsidad grpsidad gr0sidad gr9sidad groaidad grozidad groxidad grodidad groeidad growidad grosudad grosjdad groskdad grosodad gros9dad gros8dad grosisad grosixad grosicad grosifad grosirad grosiead grosidzd grosidsd grosidwd grosidqd grosidas grosidax grosidac grosidaf grosidar grosidae


text:
by LocoGamer | Jan 12, 2018 | Top News, XboxSi ainda bo no a hunga Halo 5: Guardians, y bo tin gana di test e, awo ta bo chens paso e ta bay ta completamente gratis e weekend aki te cu 14 di januari, tanten bo ta un Xbox Live Gold member. Bo por download e wega via e Xbox One dashboard, e wega mes lo ta...
by LocoGamer | Jan 2, 2018 | Nintendo, PC, Playstation, Top News, XboxPUBG ta un di e biggest games riba planeta y ainda e ta sigui crese. December 30 tabata e fecha cu e wega aki a pasa 3 miyon player concurrente riba Steam. September e wega a yega su prome 1 miyon players, pa oktober nan a pasa 2 miyon y awo nan a yega un otro...
by LocoGamer | Dec 21, 2017 | PC, Top News, XboxPlayerunknown’s Battlegrounds a sali siman pasa riba Xbox One via su Game Preview Program y e wega tabata un quick success. Brendan Greene a bisa riba Twitter cu e wega a yega 1 miyon players riba Xbox One den solamente dos dia. Asina mes cu e wega no ta ful cla...
by LocoGamer | Nov 10, 2017 | PC, Playstation, Top News, XboxYes e Destiny community a bolbe haya un manera pa exploit e wega, den un good way pa e players. Simplemente bay na EDZ y bishita e lost sector di Winding Cove, mata e boss, habri e chest, sali fe e salida y mane bo wak e area title Winding Cove riba bo screen, bolbe...
by LocoGamer | Nov 3, 2017 | PC, Playstation, Top News, XboxSi ainda bo ta enjoying Rainbow Six Siege, esaki ta un bon noticia pabo. Ubisoft a anuncia cu e expansion pa Season Four Year Two lo yama Operation White Noise y mane e add-ons di prome, esaki lo bin cu 3 operators nobo y tambe un mapa nobo. E mapa nobo lo ta set den...


text:
Beauty with Style ta start na januari 2011 cu estudio nobo pa pedicure, basa riba e situacion y necesidadnan na Aruba…
Un estudio cu Beauty with Style ta coordina ya pa algun aña ta e estudio pa pedicure.
Estudio di pedicure modelo nobo lo ta basa riba e situacion y necesidadnan na Aruba. Esaki pasobra na Aruba tin situacionnan cu ta hopi specifico pa nos isla. Pa e motibo aki ta invita tur hende interesa den e estudio di pedicure medico pa inscribi pa e estudio aki cu ta cuminsa na januari.
Martine Koeten, directora di Beauty with Style ta splica cu ainda hopi hende no sa e diferencia entre pedicure medico y pedicure cosmetico. Basicamente loke e competencia di un pedicurista cosmetico ta pa corta y lak huñanan saludable, esta e cuido basico.
Continue reading “Beauty with Style na januari cu estudio nobo pa pedicure special pa Aruba”


text:
Outoridatnan di Karibe a emití un vigilansha di orkan pa Antigua, Barbuda, St. Christopher, Nevis i Montserrat. Entre djarason i djaweps Maria lo por yega Puerto Rico.
No muchu dia pasá Irma a kastigá Puerto Rico komo orkan di kategoria 5 lagando tres morto i un kantidat di daño material. Awor tormenta tropikal Maria ta bayendo direktamente riba e isla i ta un menasa serio, segun atvertensha di e gobernador Ricardo Roselló.
Den deklarashon na prensa, Roselló a alertá riba e nesesidat di prepará pa motibu ku Maria por bira un orkan di kategoria 1 òf 2 i ta proyektá masha hopi áwaseru.
Segun e Sentro Nashonal di Orkan (NHC), e tormenta nobo aki lo por fortalesé, bira orkan i yega Antia awe nochi, miéntras ku ta sper’é na isla Hispañola i Puerto Rico djarason i djaweps awor.
I no solamente Puerto Rico. Ademas di a emití vigilansha di orkan pa e islanan ariba menshoná, tambe a publiká un vigilansha di tormenta pa e islanan di Martinique, Guadaloupe, Sint Lucia, Dominica, Sint Maarten, Barbados i Sint Vincent and Grenadines.
Dominica i Guadeloupe lo por ta esnan promé ku sinti forsa di orkan, probablemente kategoria 1. Otro islanan lo sinti efektonan di forsa di un Tormenta Tropikal nort i sur di e islanan aki, komo ku Maria ta un sistema ku impakto for di su sentro. Sint Croix mester prepará pa un kategoria 2 i medio 3 ku un gòlpi dirèkt. St. Thomas, St. John i Islanan Vírgen Britániko lo sinti bientunan di Tormenta Tropikal ku ráfaganan di orkan. Tur kos ta dependé tambe di kambionan serka Mama Naturalesa.
E ‘vigilansha di orkan’, emití pa NHC ta nifiká ku e islanan bou di alerta lo sinti efektonan di e tormenta dentro di 48 ora. Den e mesun periodo, e otronan lo sinti bientunan ku forsa di tormenta tropikal di a lo ménos 75 mia pa ora.
E sistema nobo aki ta menasá un region ku a ser fuertemente gòlpiá mas ku un siman pasá pa orkan Irma, ku a laga 38 morto (di un total di 59 kontando esnan na Merka) i dañonan enorme riba e islanan di Sint Maarten, St. Barths, Guadaloupe i Virgin Islands merikano i britániko.
Ademas el a proboká morto di un mucha di dos aña i evakuashon kompleto di e isla di Barbuda, riba kual 1400 persona tabata biba i ku a resultá totalmente destruí pa e orkan.
E di 15 depreshon tropikal di e aktual temporada di orkan di Atlántiko, ku a forma djasabra pasá, a fortalesé den e último oranan i bira tormenta tropikal Maria, ku awe por yega na e kategoria di orkan.


text:
Iglesia Protestant “Ebenezer Church”, ku hopi orguyo ta anunsiá e siguiente evento den kuadro di selebrashon di nan 88 aniversario, kua lo ta un konsierto di gòspel di taya internashonal ku “Pastor Charles Jenkins” direktamente for di Chicago.
E magno evento aki ta wòrdu organisá pa un grupo di hoben di Iglesia Ebenezer i ta pa tur grupo di edat na Kòrsou, Aruba i Bonaire.
Pastor Charles Jenkins ta un pastor di 42 aña, kantante ganadó di Grammy Award i un kompositor. El a kuminsá su karera musikal na 2012 unda el a saka su promé album yamá "The best of both worlds" i despues ku su di dos album "Any given Sunday" na 2015. E ta konosí pa e hit “Awesome”, un single ku a poné na tòp di Billboard.
Su 'single' mas resien yama Grace, ku aktualmente ta #7 riba Billboard charts, ta bisa: "I came this far by Faith. By Faith my future is bright. I walk by Faith and not sight. That's how I made it where I am today." Pues si bo tin e Fe den Dios, bo por logra tur kos ku bo pone bo dilanti i yega tur kaminda.
Mirando tur loke ta pasando rònt mundu aktualmente i en espesial na Kòrsòu, miembronan di Ebenezer Church ta konvensí ku nos hobennan mester di speransa transmití pa hoben mes i pa nan mira tambe ku tur kos ta posibel pa medio di Fe den Hesu Kristu. Pa e motibu ei a skohe e tema: “Rise Up!! Let your Faith shine!! “
E konsierto aki lo tuma luga riba dianan 28 i 29 di òktober próksimo:
Dia 28 di òktober lo tin e konsierto den “Sentro Desaroyo Integral Dr. Israel Leito” na Barbadosweg 11, orario di 8or pa 10or di anochi. Pastor Charles Jenkins lo ta e atrakshon prinsipal riba e anochi aki. Den pre-show lo bai tin “the-best-of-the best” den kantantenan di gòspel di Kòrsou manera Veanira Booy-Reed, Richard Engelhard, Lypson Franck Merisier, i grupo di baila ADONAI DANCE MINISTRY.
Dia 29 di òktober lo tin un sirbishi di alabansa den “Cine Rio”, den kua Pastor Charles Jenkins lo duna un mensahe spesial di speransa spesialmente pa nos hobennan.
Tema di e veentonan aki ta basá riba Isaias 60:1. – “Rise up!! And let your Faith shine!!”
Preis di karchi pa e konsierto lo ta fl. 55,00. Unabes bo kumpra un karchi pa dia 28 di òktober, bo ta risibí un karchi pa asistí na e anochi di alabansa i adorashon di dia 29 di òktober.
Un toke spesial na e evento aki ta ku Pastor Charle Jenkins lo wòrdu kompañá pa un banda lokal ku ta “Sound of Heaven”. Puntonan di benta di e karchinan lo ta: “Mensing's Caminada, Kas di Beibel i Radio New Song”.
Tur lokual ku rekoudá for di e evento aki lo bai pa “Ebenezer Church” i nan ministerio.


text:
E barco naval Zr. Ms. Van Speijk, di e base marino di e Armada Real di Hulanda den West, ariba e anochi di 21 pa 22 di December, a intercepta mas o menos 500 kilo di cocaina den un ‘gofast’ den lama Caribe. E dash-8, e avion di patruya maritimo di Warda Costa di Caribe Hulandes (KWCARIB) tambe a wordo poni den uzo pa apoya Zr. Ms. Van Speijk. Despues di e deteccion, e RHIB, e barco di interceptacion di Van Speijk a wordo lansa cu un Law Enforcement Detachment (LEDET) di Warda Costa Mericano a bordo pa intercepta e ‘go-fast). Despues cu e personal di Warda Costa a subi abordo, a haci un investigacion a bin haya 27 saco di cocaina (casi 500 kg) cual a wordo confisca. Miembronan di tripulacion a wordo aresta y transferi, hunto cu e contrabanda pa un barco di Warda Costa Mericano.
Na nomber di e Comandante di Marina den Caribe, Zr. Ms. Van Speijk actualmente ta desplegando operacionnan anti-droga den Caribe. E barco y su tripulacion ta parti di un operación antidroga multinacional permanente dirigi pa un Taskforce di cual e Comandante di Marina den Caribe ta realisa un comando den Caribe. E operacionnan antidroga ta un di e tareanan principal di Defensa den Caribe.
Transporte di droga intercepta door di Warda Costa di Caribe Hulandes
E barco naval Zr. Ms. Van Speijk, di e base marino di e Armada Real di Hulanda den West, ariba e anochi di 21 pa 22 di December, a intercepta mas o menos 500 kilo di cocaina den un ‘gofast’ den lama Caribe. E dash-8, e avion di patruya maritimo di Warda Costa di Caribe Hulandes (KWCARIB) tambe a wordo poni den uzo pa apoya Zr. Ms. Van Speijk. Despues di e deteccion, e RHIB, e barco di interceptacion di Van Speijk a wordo lansa cu un Law Enforcement Detachment (LEDET) di Warda Costa Mericano a bordo pa intercepta e ‘go-fast). Despues cu e personal di Warda Costa a subi abordo, a haci un investigacion a bin haya 27 saco di cocaina (casi 500 kg) cual a wordo confisca. Miembronan di tripulacion a wordo aresta y transferi, hunto cu e contrabanda pa un barco di Warda Costa Mericano.


text:
Eagle Beach — E Eagle Team, un grupo di asociado cu ta conciente di causanan social y comunitario, na La Cabana Beach Resort & Casino, a celebra su logronan door di bini hunto pa un lunch cu catering special den e sala di conferencia di e resort. E ekipo dinamico a caba di encabes un proyecto di renobacion na Hilario Angela College na San Nicolas, un scol basico cu ta forma parti di nos sistema local di scol publico. E scol a ricibi un facelift sumamente necesario di e resort, y su murayanan y columnanan fresco pinta ademas di e hardinnan bunita drecha a yama e studiantenan bon bini na cuminsamento di e aña escolar. Ya cu e scol a wordo adopta pa e resort, e Eagle Team a asumi e responsabilidad pa su mantencion y cuido. E trabou a wordo haci pa e departamento di ingenieria y boluntarionan di e Eagle Team, cu materialnan y recursonan cu nan a ricibi for di companianan local. Aichel Lynch, Gerente Asistente di Front Office y Presidente di e Eagle Team, a supervisa e lunch cu un animo y entusiasmo cu e ta conoci p’e. Den su palabranan di bon bini, el a haci un peticion publico na tur e asociadonan pa forma parti di e Eagle Team, participa regularmente den e reunionnan y aplica pa posicionnan riba e hunta di directive, asina tambe birando e oreanan y wowonan di e resort. E Eagle Team, Aichel a reitera, a wordo concebi como un instrument di comunicacion, cual tin e meta di scucha e preocupacionnan di e asociadonan y wak con por cumpli cu nan deseonan y necesidadnan, cual naturalmente ta haci un influencia riba e resort su trabou comunitario y responsabilidadnan social. Durante e lunch, e miembronan di e Eagle Team a disfruta di un presentacion di PowerPoint fresco y colorido, duna pa miembro di directiva Sandra Gacusan, mustrando hopi di nan actividadnan durante e prome nuebe lunanan di e aña. Tambe presente na e reunion tabata e miembronan di directive di e Eagle Team, esta Damian Tromp, Tessely Koolman, Ena Vrolijk y Glenda Brokke, kende a uza su mannan creative pa decora e sala. Miembronan di e departamento di Food & Beverage, Jeanette, Igmar y Pierre, a percura pa e catering perfecto di e evento, sirbiendo un seafood chowder sabroso, salada saludabel y pasaboca delicioso. La Cabana Beach Resort & Casino ta dedica un suma considerabel di tempo y recurso na actividadnan di asociado y comunidad cu ta diseña pa fomenta unidad, un sentido di responsabilidad comunitario y miho comunicacion. E Eagle Team ta encarga cu e organisacion di e eventonan special aki y ta logra haci hopi danki na e dedicacion y animo di su miembronan boluntario.
ELITE PRODUCTIONS ARUBA A ESTRENA “THE DOME” PA TENE EVENTONAN UNICO!
December 8, 2017 0
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0


text:
Na Centro Ortopedagogico (OC) tabatin un presentacion pa brinda informacion relaciona cu e trabao y e ayudo cu e centro ta brinda nos hobennan den comunidad.
Un di e invitadonan na e ocasion aki tabata Presidente di Parlamento, Drs. Mervin Wyatt-Ras, kende a expresa palabranan di felicitacion na Dynia Abath-Muller cu e edificio nobo pa OC, asina bon drecha y cu tur e departamentonan cu tin.
Tambe el a felicita Minister di Husticia, mr. Drs. Arthur Dowers pa e proyecto aki.
Por premira cu lo yuda un cantidad di grandi di hoben, specialmente e hobennan cu na dado momento no ta bayendo bon den nan comportacion na cas y cu tin conflictonan of cu nan no tin un dak riba nan cabes of nan mayornan tin problema, el a expresa.
Na OC, nan ta haya e opvang pa mucha muhe y mucha homber. Banda di esaki tin e opvang den dia tambe cu nan por keda parti di dia y despues bay cas.
Tambe tin e WAW Project cu ta wordo prepara pa bay biba riba nan mes y e Forensic Unit cu lo bin pronto unda cu nan lo haya terapia mas intensivo, asina Mervin Wyatt-Ras a indica.
El a sigui bisa cu esaki sigur ta un bon proyecto pa Aruba. Hopi aña a warda pa e proyecto aki cristalisa. El a cuminsa na e zuster huis na Noord y awor den e edificio bunita.
“Pues mi ta felicita no solamente Gobierno di Aruba, pero tambe nos pueblo y tur e trahadonan tambe cu manera mi a mira tin hopi trahado, hopi hende jong, cu mi conoce den veld, pasobra mi tabata traha den e setting, tambe den e internaat. Hopi di nan cu ainda ta bezig y mi ta felicita nan cu nan perseverancia den e trabao cu nan ta duna. E tiki granito cu nan ta duna na nos hobennan mi ta kere e ta make the difference den bida di un hoben”, e Presidente di Parlamento a enfatisa.
Finalmente, el a desea e team di OC hopi forsa cu e proyecto aki. A agrega cu for di Parlamento lo duna sosten pa e proyecto por sigui haya su fortaleza den futuro.


text:
ORANJESTAD(AAN): — Algo prome cu 11 or di anochi, mientras bisiña nan tabata celebrando e di dos dia di Pasco den e bario trankilo di Sabana Blanco, bisiña a tende disordo den e cas na banda.
Mesora no a duda y a bati alarma. Na yegada di patruya un señora hopi emociona a acerca polis bisando cu lo tin un persona den cas cual ta Sabana Blanco # 147 C.
Ta trata di desconocinan cu lo a drenta cas y cu intencion pa horta.
Bisiñanan tabata hopi atento y a mira ora cu luz den cas tabata cende paga. Aparentemente doño di cas lo tabata den exterior.
Polis a papia cu e señora cu ta encarga cu e cas pa mas informacion. Polis a tira bista paden y pafor di cas pa wak si ta mira algo sospechoso. Refuerzo a bin na sitio y a wak den vecindario y busca e supuesto ladron.


text:
Hilton Aruba Caribbean Resort & Casino ta celebrando e isla su mata local iconico cu e lansamento di un programa nobo inspira pa aloe, encabesa p’e recien apunta Maestro di Aloe, Albert de la Cruz, un miembro di ekipo na eforea spa. E recien introduci menu di spa titula Naturally Aloe
Day: June 19, 2017
Aruba su strategia turistico presenta como ehempel di ‘best practices’
En conexion cu e di 50 aña di existencia di Curaçao Hospitality & Tourism Association (CHATA), e organisacion a tene un evento cu tur su miembronan. Pa es ocacion aki CHATA a invita sra. Ronella Tjin Asjoe-Croes, CEO di Aruba Tourism Authority (A.T.A.), pa comparti e historia di A.T.A. sui generis,
Team Ildos Lottery Boomerang ta cla pa subi veld di Flatstone
Minister di Enseñansa y Maneho di Famia, Michelle Hooyboer-Winklaar: Aruba y Hulanda a firma protocol di igualdad pa hende muhe y LGBT
Riba dia 19 di juni 2017 Minister di Enseñansa Michelle Hooyboer-Winklaar hunto cu Minister Jet Bussemaker, Minister di Enseñansa, Cultura y Ciencia a firma un acuerdo/convenio cu meta pa mehora e posicion di hende muhe na ambos pais den Reino. E convenio ta stipula diferente area di enfoke cu ta cuadra
Esther Emerenciana-Gomes: Awo oficialmente, pero ya pa hopi aña AVP tin un tremendo candidato den Maurits Malmberg
Esther Emerenciana-Gomes ta un di e personanan cu diabierna anochi ultimo a introduci Maurits Malmberg como candidato nobo riba lista di Partido di Pueblo Arubano (AVP). E hurista y consehero di Ministerio di Cultura conoce Malmberg como colega, pero amistad di cas ya pa algun aña. Emerenciana-Gomes a papia di oranan largo
ECO DMS a tene un fiesta di aprecio di tres dia
Polisnan a termina cu proyecto “Kwihi Ambulante”
Recientemente, Cuerpo Policial Aruba a termina cu e proyecto exitoso "Kwihi Ambulante". A realisa e proyecto aki rib’e tereno na Paradijs y awo e tereno ta completamente limpi. Polisnan di Oranjestad, encabesa pa Polis di Bario, Mayor Vos, a realisa e proyecto cu sosten y colaboracion di DOW, Serlimar, DIP y DMT. A
Diamars proximo ta eligi directiva nobo pa Centro di Bario y Deporte Dakota
Un biaha mas Minister Mike de Meza a sigura trahadornan di Serlimar cu nan no ta perde nan trabou
Benny Sevinger, a reuni cu representante di trahadornan di Serlimar, STA y SEPPA ayera mainta. E tabata un reunion urgente cu a wordo pidi, ya cu e funcionarionan tin miedo cu dor di cambio den e sistema di dump, un grupo lo perde nan trabou. “Esaki absolutamente no t’e caso. Recientemente mi


text:
preuba prueba prueba prue baprnaspreuba prueba prueba prue baprnaspreuba prueba prueba prue baprnaspreuba prueba prueba prue baprnas preuba prueba prueba prue baprnaspreuba prueba prueba prue baprnaspreuba prueba prueba prue baprnaspreuba prueba prueba prue baprnaspreuba prueba prueba prue baprnaspreuba prueba prueba prue baprnaspreuba prueba prueba prue baprnaspreuba prueba prueba prue baprnaspreuba prueba prueba prue baprnaspreuba prueba prueba prue baprnaspreuba prueba prueba prue baprnaspreuba prueba prueba prue baprnas
prueba 11:14
Febrero 17, 2011 - 12:00 a.m. Por:
VER COMENTARIOS
CONTINÚA LEYENDO
Publicidad
AHORA EN PORTADA


text:
Ora cu scucha gritonan politico di miembronan di partido MEP den e campaña electoral cu ta tumando lugar, e ta lanta e pregunta si e hendenan aki ta biba cu realidad politico di nan propio partido. Lider di fraccion di AVP den Parlamento, Marlon Sneek na varios ocasion den ultimo simannan,
Day: September 3, 2017
Parlamentario Melvin Tromp: “Tin politico cu ta bebe lechi y lubida di cua baca nan a chik’e”
Atracadornan a bay cu 1000 florin for di Moko Minimarket
Fundacion Lotto pa Deporte a honra prensa
Tabata diasabra anochi, cu Fundacion Lotto pa Deporte a organisa un get-to-gether, relaciona cu celebracion di Dia di Prensa. Presente tambe tabata Minister di Deporte, dr. Carlos Alex Schwengle. E tabata un anochi masha ameno, unda Fundacion Lotto pa Deporte a duna di conoce cu sin prensa, nan hamas lo
Accidente serio na Moko – Dos di e muchanan lo tin cu wordo manda Colombia
Joselin Croes di POR: Legalisacion di droga recreacional na Aruba lo ta desastroso pa nos comunidad
Den vision 17-21 di POR: Den e prome 100 dianan di gobernacion POR lo presenta un decision pa un solucion definitivo pa dump na Parkietenbos
Mirando e impacto grandi y negativo riba salud publico, medio ambiente y turismo, dentro di 100 dia cu asumi responsabilidad gubernamental, POR lo dicidi un solucion definitivo pa dump na Parkietenbos. Esaki dor di duna preferencia na companianan local y tecnologia moderno y proba di reciclahe y di converti sushi


text:
Miembronan di Rotary Club of Aruba ta den full preparacion pa e popular Fiesta Rotaria cu lo tuma lugar dia 2 di april. E aña aki tambe Fiesta Rotaria lo tuma lugar na e parking lot di Stadion Guillermo Trinidad. E porta nan lo habri pa 10’or di mainta y manera tur aña ta spera un multitud grandi di trempan caba.
Na Fiesta Rotaria lo tin diferente stands na unda e publico presente por cumpra diferente articulo na hopi bon prijs. Lo tin un seccion di “hardware” y articulonan pa cas.
Tambe lo tin un stand special pa computer y articulo eletronico. E aña aki tambe tin e posibilidad pa cumpra bo matanan. Esaki ta un stand sigur hopi popular. Den e seccion di supermercado lo tin diferente comestibel na benta. Pa tur gusto lo tin algo sigur na Fiesta Rotaria.
Lo tin stands na unda por cumpra buki, joyas y paña. Boluntario y miembronan di Rotary Club of Aruba lo ta cla pa yuda.
Adicional lo tin un seccion special pa nos mucha nan cu diferente actividad manera diferente dino jumps. Bo por pasa purba bo suerte na e “wheel of fortune”, na unda pa un prijs hopi atractivo bo tin chens di gana diferente premio.
Bar y cushina lo ta bon surti cu diferente stands di cuminda y bebida. Manera tur aña Rotaract Club of Aruba lo tin su stand di “Aruban Delights” cu e famoso sanger yena, pastechi, kroket y cosnan dushi manera bolo, batido di fruta y lemonade.
Fiesta Rotaria ta programa pa caba 6’or di atardi. Durante dia lo tin diferente entretenimento pa tur esnan presente. Ja a confima caba tres banda cu lo duna un presentacion. Esakinan ta Le Groove, Buleria y D’-Licious.
Na final dia Fiesta Rotaria lo saca e premionan di e rifa cual ya ta bon conosi pa nos comunidad Pa solamente Afl. 25,- pa ticket bo por gana un di e 12 tremendo premio nan ku como prome premio un Suzuki Gran Vitara nobis nobis. E bukinan di rifa ya ta obtenibel cerca tur miembro di Rotary.
Presidente Stanley Looman ta comenta cu e preparacionnan ta bayendo hopi bon y kier a invita e comunidad di Aruba pa pasa Fiesta Rotaria cual ta e evento di mas grandi di Rotary pa recauda fondo. E fondonan aki lo wordo reparti entre diferente fundacionnan y organsacion den nos comunidad.


text:
Mucho informacion no tin di e caso di asesinato cu a tuma lugar ultimo fin di siman na Jaburibari, unda un persona Aziatico di nacionalidad Candees a keda asesina den un cas unda algo ora prome tabatin un fiesta.
For di prome instante, vocero di Polis, Lito Lacle a duna di conoce cu e no por duna mucho informacion y cu for di e momento ey, tur informacion ta ser canalisa via di Ministerio Publico.
Ayera mainta, nos a tuma contacto cu vocero di Ministerio Publico, Ann Angela, kende tampoco no por a duna mucho informacion. E unico informacion cu nos por a saca afo, ta cu e victima ta di origen Vietnam, pero cu e difunto tabata residencia na Canada.
Tambe e vocero por a bisa, cu tin masha hende deteni, y mientras cu e interrogacion ta tumando lugar, y considera cu nan no tin nada di haci cu e caso, nan ta ser laga liber.
Mas informacion nos no por a haya, en espera te dia cu Fiscal bisa cu por duna mas informacion.
Mientrastanto tur esaki ta pone cu nos tambe ta cay den speculacion. P.e. asina nos tin entendi cu e victima su inicialnan ta, H.T.N.Q. di 26 aña, kende a muri a consecuencia di e tironan cu el a haya.
El a bin cu un grupo di amigo for di Canada, aparentemente pa busca of trece droga. Den tal caso, ta kere cu den e cas na Jaburibari mas bien por papia di un caso di liquidacion.
Loke tambe a hala nos atencion ta, cu na dos ocasion prome cu e incidente a tuma lugar, Polis a bay dos biaha n’e cas, ya cu e bisiñanan a reclama cu e musica tabata demasiado duro. Polis lo a bisa e hendenan cu si nan bin di 3 biaha, nan lo confisca aparatonan di toca.
Straño ta cu Polis no a nota nada straño e.o. cu varios di e presentenan n’e victima tabata bon droga, pa no bisa bebi. E investigacion a sigui su curso.
Ayera a haci autopsia riba e victima, y di esaki tampoco nos por a haya resultado, cu manera a ser bisa na nos, cu e tiro fatal tabata den cabez di e victima.
Extraoficialmente nos tin entendi a pidi Polis di afo, for di Canada pa bin yuda cu e investigacion.
Tur esaki tambe mientras cu na Aruba ta tumando lugar e conferencia di ACCP, esta di Comisarionan di Polis di Caribe, pero nan mes no sa di net nada. No ta keda AWEMainta di sigui e caso aki di aserca.